title: Hiihdon maailmanmestaruuskilpailut 2007

text:
Päivämäärä: 27. helmikuuta
Päivämäärä: 1. maaliskuuta
Suomi johti koko kilpailun ajan. Ensimmäisellä osuudella Virpi Kuitunen veti yli 20 sekunnin kaulan toisena hiihtäneeseen Norjaan. Aino-Kaisa Saarinen kasvatti tätä eroa lähes 49 sekuntiin. Vielä kolmannen osuuden lopussa Riitta-Liisa Roponen piti eron 22 sekunnissa Norjaan ja noin minuutissa Ruotsiin ja Saksaan. Pirjo Manninen toi Suomen voittajana maaliin 11 sekunnin erolla, mutta hopeasta käytiin loppukirikamppailu. Ruotsin Brita Norgren ei pysynyt Saksan vauhdissa ja viimeisessä vaihdossa 40 sekuntia Norjan Astrid Jakobsenin jälkeen osuudelleen lähtenyt Saksan Evi Sachenbacher-Stehle otti norjalaisen kiinni viimeisessä laskussa ja meni vielä lopussa ohi.
Päivämäärä: 3. maaliskuuta
Päivämäärä: 23. helmikuuta
Osa reitistä kulki Sapporo Dome -hallin sisällä. Mäkiosuuden jälkeen kärjessä oli Björn Kircheisen, Koivuranta oli toisena, Moan 8:ntena ja Manninen 9:ntenä. Ennen viimeistä kierrosta Kircheisen väsähti ja Manninen sekä Moan ajoivat Kircheisenin kiinni lähes 15 sekunnin takaa-ajoasemasta. 500 metriä ennen maalia Manninen ja Moan ajoivat Kircheisenin ohi ja Manninen voitti Moanin kiritaistelussa.
Päivämäärä: 25. helmikuuta
Mäkiosuuden jälkeen Suomi johti 39 sekuntia Norjaa. Kolmanneksi tuli Saksa, 49 sekuntia perässä. Itävalta ja Ranska jäivät jo 61 ja 94 sekuntia. Suomi piti Norjan ohi toiseksi nousseen Saksan takanaan kolmannelle osuudelle asti. Siinä Tino Edelmann sai Jaakko Talluksen kiinni ja meni ohi. Tallus kuitenkin pysyi Saksan mukana, ja Björn Kircheisen aloitti ankkuriosuuden vain 0,7 sekunnin etumatkan turvin. Viimeisessä nousussa Suomen ankkuri Hannu Manninen jätti Kircheisenin taakseen ja toi joukkueen voittajana maaliin 28,4 sekunnin erolla. Kolmannesta sijasta kamppailivat Norja ja Itävalta. Pronssia vei loppukirissä Norja.
Päivämäärä: 3. maaliskuuta
Päivämäärä: 24. helmikuutaSuurmäen kilpailu oli todella yllätyksellinen. Hopeamitalisti Harri Olli hyppäsi 50 kilpailuun osaanottaneesta jo numerolla 27 ja liiteli avauskierroksella 124,5 metriä, jolla hän pysyi pitkään kilpailun johdossa. Vain neljänneksi viimeisenä hypännyt kultamitalisti Simon Ammann pystyi ohittamaan hänet 125,5-metrisellä hypyllään. Myös kilpailun puolustava hopeamitalisti Roar Ljøkelsøy säväytti ollen kolmantena ensimmäisen kierroksen jälkeen. Hallitseva maailmanmestari Janne Ahonen oli kuudentena ja viikonlopun harjoituksissa dominoinut Adam Małysz neljäntenä. Maailmancupia hallinneet nuoret sensaatiot Gregor Schlierenzauer ja Anders Jacobsen jäivät avauskierroksella sijoille 15 ja 16, mutta nousivat toisella kierroksella sijoille 10 ja 14. Kuuden kärjen osalta järjestys pysyi muuttumattomana avauskierroksen jälkeen, vaikka toisena ollut Olli hyppäsi kilpailun pisimmän, 136,5 metriä, ja Ammann 134,5. Paremmat tyylipisteet siivittivät Ammannin mäkihyppyuransa ensimmäiseen maailmanmestaruuteen.
Päivämäärä: 25. helmikuuta
Päivämäärä: 3. maaliskuuta


title: Pohjoismaiset hiihtolajit

text: Pohjoismaiset hiihtolajit on yhteisnimitys kolmelle Pohjoismaista lähtöisin olevalle hiihtourheilumuodolle: maastohiihdolle, mäkihypylle ja näiden yhdistelmälle yhdistetylle.


title: Pohjoismaiset hiihtolajit

text: Pohjoismaiset hiihtolajit ovat alusta saakka olleet talviolympialaisten ohjelmassa. Lisäksi parittomina vuosina järjestetään maailmanmestaruuskilpailut.


title: Pohjoismaiset hiihtolajit

text: Vuosittain järjestetään myös maailmancup-kilpailut jokaiselle näistä kolmesta lajista, jotka ovat maastohiihdon maailmancup, mäkihypyn maailmancup ja yhdistetyn maailmancup.


title: Pohjoismaiset hiihtolajit

text: Muita merkittäviä tapahtumia ovat muun muassa Salpausselän ja Holmenkollenin kisat sekä Keski-Euroopan mäkiviikko (mäkihyppy) ja Tour de Ski (maastohiihto).


title: Lempi Rothovius

text: Lempi Maria ”Maija” Rothovius (o.s. Sparfvén, 2. lokakuuta 1887 – 17. kesäkuuta 2000 Ikaalinen) oli väestötietojärjestelmän tietojen mukaan kaikkien aikojen vanhimmaksi elänyt suomalainen. Hän kuoli 112-vuotiaana vuonna 2000. Maria Anderssonin on kuitenkin väitetty eläneen vielä vanhemmaksi, 117-vuotiaaksi.


title: Lempi Rothovius

text: Rothovius oli vanhempiensa kolmas lapsi. Käytyään Liikemiesten kauppaopiston Helsingissä Maija Rothovius ryhtyi pankkialalle, jolla hän toimi koko työikänsä. Hän työskenteli pankeissa useilla paikkakunnilla, ja jäi eläkkeelle Ikaalisten Kansallis-Osake-Pankin virkaa tekevän johtajan virasta jo ennen sotia.


title: Lempi Rothovius

text: Sen jälkeen Maija Rothovius toimi muun muassa Kansanhuollon virkailijana ja piti koululaisten asuntolaa kotipaikkakunnallaan Ikaalisissa.


title: Lempi Rothovius

text: Maija Rothoviuksen hoidosta vastasi pääosin tytär Terttu Rothovius.


title: Stávros Xarchákos

text: Stávros Xarchákos (, s. 14. maaliskuuta 1939 Ateena) on kreikkalainen säveltäjä. Hän on säveltänyt klassista ja kansanmusiikkia. Xarchákos sävelsi myös musiikin elokuvaan "Rebetiko" vuodelta 1983.


title: Iánnis Xenákis

text: Iánnis Xenákis (; 29. toukokuuta 1922 Brăila, Romania — 4. helmikuuta 2001 Pariisi, Ranska) oli kreikkalainen säveltäjä ja arkkitehti. Hän vietti suurimman osan elämästään Ranskassa; hän sai Ranskan kansalaisuuden vuonna 1965.


title: Iánnis Xenákis

text: Xenákis syntyi Romaniassa vuonna 1922. Hän opiskeli Ateenassa arkkitehtuuria ja konetekniikkaa. Xenákis menetti toisessa maailmansodassa näön toisesta silmästään. Vuonna 1947 hän muutti Pariisiin. Siellä hänelle opettivat sävellystä muun muassa Arthur Honegger, Darius Milhaud ja Olivier Messiaen. Hän työskenteli kaksitoista vuotta arkkitehti Le Corbusier’n assistenttina.


title: Iánnis Xenákis

text: Xenákiksen sävellystyylille on ominaista ei-musiikillisten tekniikoiden käyttö; hänen teoksensa perustuvat muun muassa matemaattisiin, geometrisiin, arkkitehtonisiin ja filosofisiin periaatteisiin, ja hän käytti hyväkseen tietokoneiden laskentamahdollisuuksia. Hän kuuluu stokastisen musiikin tunnetuimpiin kehittäjiin.


title: Trịnh Công Sơn

text: Trịnh Công Sơn (28. helmikuuta 1939 1. huhtikuuta 2001) oli vietnamilainen laulaja-laulunkirjoittaja. Hän kirjoitti yli kuusisataa laulua. Trịnh Công Sơn tuli 1960-1970-luvuilla tunnetuksi myös länsimaissa sodanvastaisten laulujensa ansiosta. Sơnin uran alkuvaiheissa hänen laulujaan teki tunnetuksi myös laulaja Khánh Ly.


title: Văn Cao

text: Văn Cao (11. marraskuuta 1923, Hải Phòng – 10. heinäkuuta 1995, Hanoi) oli vietnamilainen säveltäjä. Hänen sävellyksiinsä kuuluu muun muassa "Tiến Quân Ca" (1944), josta myöhemmin tuli Vietnamin kansallislaulu.


title: Văn Cao

text: Văn Cao syntyi 11. marraskuuta 1923 Hải Phòngissa köyhään työläisperheeseen. Văn Cao tuli tunnetuksi lahjakkaana taiteilijana useilla eri taiteen aloilla, kuten runoilijana, maalarina ja lavastajana, mutta erityisen tunnetuksi hän tuli säveltäjänä. Ensimmäisen kappaleensa "Buồn tàn thu" Văn Cao sävelsi 16-vuotiaana. Liityttyään Việt Minhiin hän sävelsi kappaleen "Tiến Quân Ca" marraskuussa 1944. Sävelmä omaksuttiin nopeasti Việt Minhin kappaleeksi ja sittemmin Ho Tši Minh valitsi sen Vietnamin kansallislauluksi. Kappale esitettiin 17. elokuuta 1945 Hanoin oopperatalolla samalla, kun uusi Vietnamin lippu julkistettiin.


title: Văn Cao

text: 1960-luvulla Văn Cao liittyi useita tunnettuja kirjailijoita käsittäneeseen Nhân Văn–Giai Phẩm oppositioryhmään, joka oli perustettu vuoden 1957 jälkeen, jolloin Ho Tši Minh salli rajoitetun mielipiteenvapauden Kiinan sadan kukan kampanjan mallin mukaisesti. Văn Cao joutui monien puoluevaikuttajien epäsuosioon ja ei säveltänyt uusia teoksia vuonna 1975 valmistuneen kappaleen "Mùa xuân đầu tiên" jälkeen. 1980-luvulla Văn Caon vastustajat Vietnamin kommunistipuolueessa järjestivät kilpailun kansallislaulun korvaavasta sävelmästä, mutta idea vanhan korvaamisesta haudattiin, kun puolueen suosiossa olleet säveltäjät vakuuttivat kilpailuun osallistuneiden kappaleiden olevan vanhaa kansallislaulua huonompia. Văn Caon arvostus nousi Vietnamin taloudellisten uudistusten myötä 1990-luvulla ja 70-vuotiaana hänet palkittiin itsenäisyysmitalilla. Văn Cao kuoli pitkän sairastamisen jälkeen 10., heinäkuuta 1995.


title: Bohuslav Martinů

text: Bohuslav Martinů (8. joulukuuta 1890 Polička, Böömi, Itävalta-Unkari – 28. elokuuta 1959 Liestal, Sveitsi) oli tšekkiläinen säveltäjä. Hän aloitti viulunsoiton opiskelun jo lapsena, ja kotikylän asukkaat keräsivät rahaa, jotta hänet voitiin lähettää opiskelemaan Prahan konsevatorioon (alkaen 1906), mutta opinnot jäivät kesken; vuodesta 1914 alkaen hän toimi viulunsoittajana Tšekkoslovakian filharmonisessa orkesterissa. Ensimmäisen maailmansodan ajan Martinů toimi kotikylässään opettajana ja vapaana säveltäjänä.


title: Bohuslav Martinů

text: Säveltäjänä Martinů oli paljolti itseoppinut. Hän alkoi säveltää 14-vuotiaana, ja hänen ensimmäisiin suuriin teoksiinsa kuuluvat sinfoniset runot "Anděl smrti" ja "Smrt Tintagilova" vuodelta 1910; varhaisteokset edustavat impressionistista tyyliä. Hän lähetti teoksiaan Josef Sukin nähtäväksi, ja tämä kannusti Martinůta hankkimaan säveltäjänkoulutuksen. Hän saattoi kuitenkin ryhtyä Sukin oppilaaksi vasta sodan jälkeen vuonna 1920. Vuonna 1923 Martinů muutti Tšekkoslovakiasta Pariisiin ja opiskeli sävellystä Albert Rousselin johdolla. Vuonna 1941 hän pakeni natseja Pariisista New Yorkiin, koska hänellä oli yhteyksiä Tšekkoslovakian vastarintaliikkeeseen. Yhdysvalloissa hän toimi opettajana ja sävelsi muun muassa kuusi sinfoniaansa. Myöhemmin hän asui myös Sveitsissä.


title: Bohuslav Martinů

text: Martinů sävelsi lähes neljäsataa teosta. Hän sävelsi muun muassa kuusi sinfoniaa, oopperoita, konserttoja ja seitsemän jousikvartettoa. Hän hylkäsi romantiikan ja alkoi 1930-luvulla kokeilla ekspressionismia ja konstruktivismia ja omaksui myös jatsivaikutteita. Pariisin-kaudella keskiöön nousivat uusklassiset ja surrealistiset kokeilut, ja hän hyödynsi myös kotimaansa kansanmusiikkia useissa teoksissa, esimerkiksi kantaatissa "Otvírání studánek" (1955).


title: Alberto Ginastera

text: Alberto Evaristo Ginastera [hinas'tera] (11. huhtikuuta 1916 Buenos Aires, Argentiina – 25. kesäkuuta 1983 Geneve, Sveitsi) oli argentiinalainen säveltäjä.


title: Alberto Ginastera

text: Ginastera syntyi Buenos Airesissa katalonialaisen isän ja italialaisen äidin perheeseen. Ginastera opiskeli Buenos Airesin konservatoriossa ja valmistui vuonna 1938. Vuosina 1945–1947 hän opiskeli Yhdysvalloissa Aaron Coplandin johdolla. Opiskelunsa jälkeen Ginastera palasi Argentiinaan mutta muutti takaisin Yhdysvaltoihin vuonna 1968. Kolmetoista viimeistä elinvuottaan hän vietti Euroopassa. Ginastera kuoli Genevessä.


title: Alberto Ginastera

text: Ginastera sävelsi muun muassa kolme oopperaa, kuusi konserttoa ja kolme jousikvartettoa.


title: Meritokratia

text: Meritokratia tarkoittaa (esimerkiksi yrityksen tai valtion) hallintoa, jossa yleneminen tapahtuu ansioiden (meriittien) perusteella. Meritokratiassa valta jaetaan esimerkiksi suoritusten, pätevyyden ja kykyjen, ei esimerkiksi syntyperän, sukupuolen, etnisyyden, yhteiskuntaluokan, perhesuhteiden, suosion, iän tai yhteisöllisen aseman perusteella.


title: Meritokratia

text: Meritokraattiset yhteiskunnat, valtiot ja organisaatiot painottavat todistettua osaamista, koulutusta ja pätevyyttä yhteiskuntaluokan, kansallisuuden tai sukupuolen sijaan. Meritokratiaan liittyvät keskeisesti tutkintotodistukset ja tutkintovaatimukset, joiden avulla kyvykkyyttä pyritään mittaamaan objektiivisesti. Kokemus on myös meriitti. Meritokratian termiä on alun perin käytetty kielteisessä merkityksessä kuvaamaan yhteiskuntaa, jossa yksilön asema määräytyy kilpailun kautta (katso sosiaalidarvinismi), mutta monet pitävät käsitettä myös myönteisenä.


title: Meritokratia

text: Meritokratiaa voidaan pitää myös vastakohtana demokratialle, jos sillä tarkoitetaan yhteiskuntajärjestelmää, jossa johtajia ei valita kansansuosionsa vaan oletettujen kykyjensä perusteella. Näin ymmärretyn meritokratian aatteelliset juuret ovat Platonin "Valtiossa", jossa ihanneyhteiskunnassa ihmisten kyvyt määräävät heidän asemansa.


title: Meritokratia

text: Termi on peräisin Michael Youngin vuonna 1958 julkaistusta romaanista "Meritokratian nousu 1870–2033", joka on poliittisesti meritokratiaa vastustavassa tarkoituksessa kirjoitettu, sen huonoja puolia korostava dystopistinen tulevaisuudenkuvaus yhteiskunnasta, jossa yksilön yhteiskunnallinen asema määritellään älykkyysosamäärän ja vaivannäön summana. Teoksessa meritokraattinen järjestelmä johtaa lopulta vallankumoukseen, jossa massat syöksevät kansalaisten tuntemuksista vieraantuneen eliitin vallasta.


title: Meritokratia

text: Tšingis-kaanin Mongoli-imperiumissa meritokratia oli pääasiallinen keino valita sotapäälliköitä. Tšingis-kaani saattoi luottaa jopa vihollissotilaisiin ja -kenraaleihin, jos nämä olivat todistaneet uskollisuutensa kaania kohtaan.


title: Meritokratia

text: Napoleonin Ranskaa pidetään toisinaan meritokratiana. Napoleonin noustua valtaan Ranskan vallankumouksen jälkeen vanhaa eliittiä ei ollut juurikaan jäljellä, joten hän valitsi toimiin niihin parhaiten sopivia ihmisiä, joihin kuului joskus jopa entisiä yläluokan jäseniä.


title: Meritokratia

text: Suomen suuriruhtinaskunta on myös esimerkki historiallisesta meritokraattisesta järjestelmästä. Vaikka valta oli virallisesti keskitetty itsevaltiaalle, hallinnosta vastasi käytännössä koulutettu luokka, johon pääsemiseen ei vaikuttanut syntyperä vaan ainoastaan koulutus. Korkean koulutuksen saaminen tosin vaati käytännössä yleensä korkeaa varallisuutta.


title: Meritokratia

text: Singaporen pitkäaikainen johtaja Lee Kuan Yew on todennut maan olevan meritokratia, koska länsimaistyylinen demokratia ei voi toimia monikulttuurisessa yhteiskunnassa, jossa ihmiset eivät äänestä etujensa mukaan, vaan rodun tai uskonnon mukaan.


title: Caganer

text: Caganer (suomeksi "kakkaaja") on katalonialaisessa jouluasetelmassa esiintyvä ulostava keramiikkahahmo. Hahmon erilaisia variaatioita tavataan Espanjassa, Italiassa, Portugalissa, Keski-Euroopassa ja Latinalaisessa Amerikassa.


title: Caganer

text: Caganerit kuuluvat katalonialaiseen jouluseimiasetelmaan yhtä erottamattomasti kuin Jeesus-lapsi, Joosef ja Maria. Pienet hahmot esitetään kyykkyasennossa housut nilkoissa ja ulostamassa. Kummallisia minipatsaita on selitetty katalaanien erikoisella huumorintajulla. Lisäksi figuurin on tulkittu korostavan ihmisen pienuutta ja inhimillisen ja pyhän vastakkainasettelua. Lisäksi sen on uskottu tuovan onnea tulevan vuoden sadolle.


title: Caganer

text: Caganer on kuulunut katalonialaiseen jouluasetelmaan 1700-luvun lopusta saakka. Ensiksi se oli Katalonian perinneasuun pukeutunut paimen, jonka rinnalle on sittemmin tuotu tunnettuja hahmoja (muun muassa FC Barcelonan Samuel Eto'o, George W. Bush ja Don Quijote) ja eri ammattien edustajia. Tällä pyritään osoittamaan että kaikki, arvostetut ja suositutkin ihmiset, ovat samanarvoisia. 1980-luvun diktatuurin jälkeisinä vuosina hahmot esittivät usein valtaapitäviä, kuten pappeja ja kansalliskaartilaisia, jolloin tarkoituksena oli naurettavaksi tekeminen ja halveksunta.


title: Caganer

text: Hahmot ovat suosionsa lisäksi aiheuttaneet myös paheksuntaa. Barcelonassa on pyritty kiristämään järjestyssääntöjä katukuvan siistimiseksi, ja niinpä keskustan juhlavasta seimiasetelmasta caganeria ei enää tapaa.


title: Verenmyrkytys

text: Verenmyrkytys eli sepsis on yleensä bakteerin tai sienien aiheuttama vakava yleisinfektio. Kuolleisuus vaikeaan sepsikseen on jopa yli 30 prosenttia. Sepsiksistä noin puolet on grampositiivisten bakteerien aiheuttamia, vajaa puolet gramnegatiivisten bakteerien aiheuttamia ja noin viisi prosenttia sieni-infektioiden aiheuttamia.


title: Verenmyrkytys

text: Ennen steriilejä leikkausvälineitä ja antibiootteja sepsis oli yleinen haavojen komplikaatio.


title: Verenmyrkytys

text: Sepsikselle altistavat vaikea perussairaus, immuniteettia heikentävä lääkitys (esimerkiksi hyljinnänestolääkitys), katetrit ja suuret leikkaukset. Suomessa ilmenee noin 7 000 uutta tapausta vuodessa – jopa puolet niistä on sairaalasyntyisiä.


title: Verenmyrkytys

text: Verenmyrkytyksen oireita ovat huono yleistila, äkillinen kuumeen nousu, sekavuus, voimakas vapina, pahoinvointi, nopea syke, nopea hengitys, iho-oireet (usein pienet verenpurkaumat eli petekiat) ja matala verenpaine.


title: Verenmyrkytys

text: Sepsis hoidetaan suoneen annettavalla antibiootilla. Usein tarvitaan myös muita hoitoja, kuten verenpainetta ylläpitävää lääkitystä ja tehokasta nestehoitoa eli suonen sisäistä veritilavuutta lisääviä hoitoja.


title: Verenmyrkytys

text: Puolassa vuonna 2015 kehitetyllä testillä verenmyrkytyksen aiheuttaja voidaan löytää verinäytteestä alle kuudessa tunnissa.


title: Juraj Beneš

text: Juraj Beneš (2. maaliskuuta 1940 – 11. syyskuuta 2004) oli slovakialainen säveltäjä ja pianisti. Hän opiskeli Ján Cikkerin johdolla.


title: Juraj Beneš

text: Beneš sävelsi muun muassa oopperat "Cisárove nové šaty", "Skamenený" ja "Hostina".


title: Bill Skate

text: Sir Bill Skate (oikealta nimeltään William Jack Skate, 26. syyskuuta 1953 – 3. tammikuuta 2006) oli papuauusiguinealainen poliitikko. Hän toimi Papua-Uuden-Guinean pääministerinä vuosina 1997–1999. Skate lyötiin ritariksi tammikuussa 2005. Saman vuoden joulukuussa hän kärsi aivohalvauksen, johon hän kuoli brisbanelaisessa sairaalassa 3. tammikuuta 2006.


title: Kansalaisluottamus

text: Kansalaisluottamus () oli aikaisemmin Suomen laissa tunnettu käsite. Vuoden 1889 rikoslain nojalla rikoksiin syyllistynyt, joka tuomittiin kuritushuone- tai vankeusrangaistuksiin, oli useissa tapauksissa sen lisäksi tuomittava lisärangaistuksena ainiaaksi tai määräajaksi (1–15 vuodeksi) menettämään myös kansalaisluottamuksensa. Tällöin hän oli kansalaisluottamusta vailla tietyn ajan vielä sen jälkeen, kun hänet oli vapautettu.


title: Kansalaisluottamus

text: Kansalaisluottamuksen menettänyt henkilö ei ollut äänioikeutettu eikä vaalikelpoinen kunnallisissa tai valtiollisissa vaaleissa. Häntä ei voitu nimittää valtion tai kunnan virkaan eikä valita jäseneksi kunnallisiin lautakuntiin tai yhdistyksen hallitukseen. Hän ei myöskään voinut toimia todistajana eikä toisen henkilön asiamiehenä oikeudessa. Lisäksi henkilö, joka oli menettänyt kansalaisluottamuksensa, ei saanut toimia kauppiaana eikä harjoittaa eräitä laissa mainittuja elinkeinoja.


title: Kansalaisluottamus

text: Kansalaisluottamuksen menettäminen merkittiin myös kirkonkirjoihin ja siviilirekisteriin, ja se oli merkittävä virkatodistukseen.


title: Kansalaisluottamus

text: Jos alle 18-vuotias syyllistyi rikokseen, josta oli säädetty kansalaisluottamuksen menetys, hänet tuomittiin sen asemesta vain todistajaksi kelpaamattomaksi, enintään kolmeksi vuodeksi.


title: Kansalaisluottamus

text: Kansalaisluottamuksen menettämisseuraamus poistettiin eräiden muiden lisärangaistusten (mm. maan palvelukseen kelpaamattomuuden) ohella Suomen rangaistusjärjestelmästä vuonna 1969, todistajaksi kelpaamattomuus jo vuonna 1953.


title: Elissa

text: Elissa (oikealta nimeltään Alissar Khoury, s. 27. lokakuuta 1972) on libanonilainen poplaulajatar. Hän esiintyi ensimmäistä kertaa vuonna 2001 Baddi Doubin kanssa, mutta hänen ensimmäinen hittinsä oli vuonna 2002 julkaistu duetto Ragheb Alaman kanssa. Kaksi vuotta myöhemmin Elissa teki levytyssopimuksen Rotanan kanssa.


title: Rotana Records

text: Rotana Records ()on saudiarabialainen levy-yhtiö. Se on suurin levy-yhtiö Lähi-idässä. Se kuuluu Saudi Prince Al-Waleed bin Talalin perustama Rotana-konserniin johon kuuluu elokuvantuotantoyhtiö ("Rotana Studios"), lehti ("Rotana Magazine"), televisioyhtiö ("Rotana TV"), seitsemän musiikkikanavan radioyhtiö ("Rotana Radio"). Rotana Recordsiin kuuluu yli 100 arabiamaiden artistia, muun muassa Egyptistä, Libanonista.


title: Rotana Records

text: Rotana Recordsin omistaa prinssi Al-Walid ibn Talal ibn Abdelaziz al-Saud.


title: Kompressointi

text: Kompressointi tarkoittaa äänisignaalin dynaamisen vaihtelun pienentämistäkompressorin avulla.


title: Kompressointi

text: Dynamiikan pienentyessä suurimmat "piikit" eivät enää ole suhteessa yhtä suuria kuin aiemmin. Tällöin voidaan äänenvoimakkuutta kasvattaa ilman, että suurin äänenvoimakkuus kasvaa. Toisaalta raju kompressointi aiheuttaa myös tasapaksumman äänisignaalin: esimerkiksi musiikin nyanssit eivät enää erotu yhtä selvästi kuin ilman sitä.


title: Kompressointi

text: Äänentoistossa kompressoria käytetään erityisesti sellaisten äänilähteiden kanssa, joiden dynamiikka-alue on laaja. Esimerkkejä tällaisista äänilähteistä ovat rummut, basso ja laulu. Myös lähes kaikki äänitteet kompressoidaan masterointivaiheessa.


title: Kompressointi

text: Monilla radioasemilla, varsinkin paikallisradioissa, kompressoria käytetään lähetettävän signaalin prosessoimiseen. Tällä pyritään usein saavuttamaan parempi kuuluvuus silloin, kun käytettävissä on vain pienitehoinen radiolähetin. Toinen tärkeä prosessoinnin teknis-taiteellinen tavoite on saada lähetysvoimakkuus hetkestä toiseen niin tasaiseksi, että radiota voidaan ponnistelematta kuunnella myös akustisesti epäedullisissa, meluisissa olosuhteissa (kuten autossa tai toimistossa).


title: Kompressointi

text: Toisin kuin monet studiotuotannon peruslaitteet, radioasemien päätekompressorit ovat lähes poikkeuksetta "monikaistaisia". Tällä termillä tarkoitetaan tekniikkaa, jossa koko signaalin taajuusalue ensin jaetaan jakosuotimien avulla useampaan osaan (eli kaistaan) ja näistä kukin kaista kompressoidaan erikseen. Silloin myös kompression erilaiset säädöt (kuten kynnysarvo, jyrkkyys ja toimintanopeus) voidaan hienosäätää kullekin taajuskaistalle erityisen hyvin sopiviksi. Näin on myös monipuolisesti vaihtelevalla ohjelmamateriaalilla mahdollista saavuttaa yleisesti miellyttävämpi lopputulos kuin pelkällä kokokaistaisella prosessoinnilla.


title: Kompressointi

text: Kompressorin äärimuotoa, äänenvoimakkuutta tiukasti rajoittavaa "limitteriä", käytetään esimerkiksi äänentoistolaitteiden ja yleisön suojaamiseen äkillisiltä, voimakkailta ääniltä. Myös radiolähettimet (ULA-pääteasteet) sisältävät limittereitä, joiden tarkoituksena on estää lähetystason (deviaation) vahingossa syntyvä liiallinen voimakkuus, jolloin ylivoimakas lähete voisi vakavasti häiritä muita taajuusalueita ja niillä tapahtuvaa viestintäliikennettä.


title: Akavan Erityisalat

text: Akavan Erityisalat on vuonna 1972 perustettu kulttuurin, hallinnon ja hyvinvoinnin esimies- ja asiantuntijatehtävissä toimivien ammattiliitto. Liitolla on 24 jäsenyhdistystä, joihin kuuluu yhteensä yli 28 000 jäsentä.


title: Akavan Erityisalat

text: Liiton puheenjohtaja on toimikaudella 2013–2014 SPECIA:n Risto Tolonen. Tammikuussa 2015 tehtävässä aloittaa KUMULAn Maarit Helén.


title: Akavan Erityisalat

text: Akavan Erityisalojen Keskusliitto perustettiin 25. helmikuuta 1972 yhdistämään keskusliitossa toimivia pieniä ammattiryhmiä. AEK:n ensimmäinen puheenjohtaja oli Kunnallisen Koulutoimen Hallintovirkamiehet (KKHV) -yhdistyksen johtaja Kalevi Nikki. Vuoden 1972 lopussa AEK:hon kuului kahdeksan jäsenjärjestöä ja noin 400 jäsentä. Seuraavana vuonna jäsenmäärä ylitti tuhannen, mutta toiminta oli alkuvaiheessa varsin vähäistä. Jäsenjärjestöt neuvottelivat sopimuksensa itsenäisesti. Vuonna 1974 AEK sai toimiston, joka oli aluksi yhteinen Suomen kirjastonhoitajat -yhdistyksen kanssa.


title: Akavan Erityisalat

text: Nikkiä seurasi puheenjohtajana Pekka Käppi, joka johti liittoa vuoteen 1983. 1980-luvun alussa AEK:ssa oli noin 2 000 jäsentä ja liitto perusti Erityiskoulutettujen Työttömyyskassan. AEK:n ensimmäinen työtaistelu toteutui vuonna 1984, kun KKHV meni lakkoon yhdessä OAJ:n kanssa. Vuonna 1987 AEK:hon kuului jo 37 jäsenjärjestöä. 1990-luvun laman seurauksena liiton jäsenmäärä kasvoi nopeasti viidestä tuhannesta yli 12 tuhanteen.


title: Akavan Erityisalat

text: Käpin tilalle valittiin KKHV:stä Jorma Puhakka, jonka kausi alkoi räväkästi työtaistelulla. Puhakan seuraaja oli pitkän uran pääluottamusmiehenä ja AEK:ssa tehnyt Jussi Perttola. Hän sai vuonna 1995 johdettavakseen täysin erilaisen AEK:n kuin mitä se oli ollut Puhakan tullessa tehtävään. Liiton voimakas kasvu muutti 1990-luvun alussa sen sisäistä rakennetta ja voimasuhteita.


title: Akavan Erityisalat

text:
Yksityisen sektorin merkitys nousi AEK:ssa ja tämä kulminoitui syksyn 1998 liittokokouksessa, jossa ensimmäistä kertaa äänestettiin puheenjohtajasta. Vaalissa Salla Luomanmäki voitti istuneen puheenjohtaja Perttolan. Vuonna 2004 liiton pitkäaikainen toiminnanjohtaja Marjatta Huuhtanen jäi eläkkeelle ja toiminnanjohtajaksi valittiin puheenjohtajana toiminut Salla Luomanmäki. Puheenjohtajaksi nousi viitasaarelainen kulttuuritoimenjohtaja Jorma Rihto. Johdon vaihtuminen näkyi nopeasti myös liiton profiilissa. Vuonna 2005 liiton nimeksi lyhennettiin Akavan Erityisalat. Liiton kasvu on jatkunut 2000-luvulla varsin voimakkaana.
Lähde


title: Boogie woogie (tanssi)

text: Boogie woogie (Eurooppalainen Boogie Woogie) kuuluu Rock'n'swing-tansseihin, ja on syntynyt 1950-luvulla tanssittavaksi Rock'n'roll/Rhythm'n'blues musiikkiin. Tuohon aikaan tanssilla oli kirjava joukko erilaisia nimiä ja myös itse tanssista oli eri variaatioita. Boogie woogie on paritanssi, joka sopii myös kilpatanssiksi.


title: Boogie woogie (tanssi)

text: Boogie Woogieta tanssitaan kaikilla musiikin nopeuksilla, vapaalla viennillä ja avoimessa otteessa. Tanssissa tärkeintä on musiikin tulkinta, eläytyminen ja improvisointi.


title: Boogie woogie (tanssi)

text: Boogie Woogie tuli Suomeen 1993 ja vuonna 1995 Suomen tanssiurheiluliitto hyväksyi lajin mukaan kilpatanssiksi omassa lajissaan. Lajissa on kilpailutoimintaa myös useissa muissa maissa.


title: Boogie woogie (tanssi)

text: Rock and Rollin ja jiven saatua rasitteekseen tiukat koreografiat ja säännöt, alettiin 1980-luvulla lähinnä Saksassa haaveilla vanhasta rock'n'roll-tanssista, jossa ei ollut koreografioita ja jossa musiikin tulkinta oli tärkeintä. Nimeksi tälle uudelle/vanhalle lajille annettiin Boogie Woogie, vaikka tanssia tanssittaan lähinnä rock-, eikä Boogie woogie-musiikkiin.


title: Boogie woogie (tanssi)

text: Boogie Woogie on paritanssi, jota tanssitaan alkuperäiseen Rhythm and blues- ja swing-pohjaiseen rock'n'roll- musiikkiin kaikilla musiikinnopeuksilla ja avoimessa tanssiotteessa. Tanssiminen perustuu ns. vapaaseen vientiin. Oleellista on musiikkiin eläytyminen, improvisointi ja tulkinta.


title: Boogie woogie (tanssi)

text: Nykyään Boogie Woogie on hyvin suosittua niin kilpatanssina kuin sosiaalitanssinakin Keski-Euroopassa ja Pohjoismaissa. EM- ja MM- kilpailuja järjestetään säännöllisesti vuosittain.


title: Boogie woogie (tanssi)

text: Vuonna 1995 Suomen Tanssiurheiluliitto hyväksyi Boogie Woogien mukaan kilpatanssiperheeseen omaksi erillislajikseen. Kilpailuissa tanssitaan synkopoitua rhythm'n blues- ja swing-pohjaista musiikkia, kahdella eri musiikin nopeudella: 30 tahtia ja 50 tahtia minuutissa. Koska tanssittava musiikki tulee pääosin 50-luvulta, on koko esiintyminen pukeutumista myöten tuon ajan tyylistä.


title: Boogie woogie (tanssi)

text: Boogie Woogien maailmanmestaruus on jaettu vuodesta 1991 asti vuosittain. Eniten mestaruuksia on kerännyt Saksa (7) sekä Ranska (4). Muita valtioita jotka ovat voittaneen Boogie Woogien maailmanmestaruuden ovat Ruotsi (3), Norja (3), Sveitsi (2), Italia (1) ja Belgia (1). Eniten mestaruuksia on kerännyt Saksalaispari Michael Grimm ja Andrea Schiffer, pari voitti maailmanmestaruuden peräti viisi kertaa peräkkäin vuosina 1996-2000.


title: Ae

text: Ae tarkoittaa seuraavia:


title: Silence

text: Silence on Sonata Arctican toinen albumi. Se äänitettiin syksyllä 2000 ja keväällä 2001 ja julkaistiin kesäkuussa 2001. Levyn japanilaisessa versiossa mukana on bonuskappale "Respect the Wilderness". Levyllä vierailee myös Stratovarius -yhtyeestä tunnettu Timo Kotipelto, joka laulaa viimeisen säkeen kappaleesta "False News Travel Fast".


title: Silence

text: "Silence" oli Suomen albumilistalla parhaimmillaan kolmannella sijalla ja se pysyi neljänkymmenen kärjessä seitsemän viikkoa. Singlenä albumilta julkaistiin "Wolf & Raven" (paras sijoitus singlelistalla 3., listaviikkoja kahdeksan) ja "Last Drop Falls" (paras sijoitus singlelistalla 3., listaviikkoja 15). Albumi toi Sonata Arcticalle ensimmäisen kultalevyn yli 15 000 kappaleen myynnillään. Sittemmin albumia on myyty Suomessa yli 25 000 kappaletta.


title: Silence

text: "Silence" sai Soundin arvostelusta täydet viisi tähteä.


title: Silence

text: Ranskalaislevy-yhtiö NTS jakoi albumin mukana "Live at Provinssirock Festival" -promolevyä, joka sisälsi Provinssirockissa vuonna 2000 äänitetyt liveversiot esikoisalbumi "Ecliptican" kappaleista ”Replica”, ”Unopened” ja ”FullMoon”. Samaiset liveversiot on julkaistu myös "Successor"-EP:n eri painoksilla. Promolevyn painos oli suuruudeltaan 2 500 kappaletta.


title: Dahurianlehtikuusi

text: Dahurianlehtikuusi ("Larix gmelinii") on lehtikuusi, joka kasvaa pääosin Itä-Siperiassa, Mongoliassa ja Pohjois-Koreassa. Suomessa dahurianlehtikuusta esiintyy viljeltynä Etelä- ja Keski-Suomessa, mutta rannikolla se viihtyy pohjoisempanakin.


title: Dahurianlehtikuusi

text: Viljelypuut ovat usein kasvilajien välimuotoja. Dahurianlehtikuusi on ilmastollisesti kestävä, hyväkasvuinen ja teknillisesti laadukas puu ja kesävihanta. Dahurianlehtikuusi on kotoisin Siperiasta, ja sen siellä muodostamat metsät ovat maailman pohjoisimpia metsiä. Taimyrin niemimaalla tämä havupuu kasvaa jopa Chatanga-joen suulta pohjoiseen noin 72°50' leveydellä ja Lana-joellakin 72° leveydellä. Laji kasvaa niin pohjoisessa kylmätalvisessa Siperiassa, koska kesät ovat siellä kuitenkin melko lämpimiä. Se kykenee selviämään ainakin 70 asteen pakkasista. Tämä perustuu siihen, että dahurianlehtikuusi varastoi soluihinsa jäätymispistettä alentavia aineita, joita ovat tyydyttämättömät rasvat, sokerit, sokerialkoholit ja kalvoproteiinit. Lisäksi dahurianlehtikuusi sietää lisäjuuriensa ansiosta ikiroutaa ja saattaa elää turvesoilla jopa 300-400 vuotta siinä missä tavallinen mänty on hengissä 50-70 vuotta.


title: Dahurianlehtikuusi

text: Puu voi hyvissä oloissa kasvaa 35 m korkeaksi, mutta jää yleensä paljon pienemmäksi. Paras kasvualusta on kalkkipitoinen savinen tai hiekkainen maa. Mutta yleensä dahurianlehtikuusi kasvaa hieman kitukasvuisina suurina yhtenäisinä metsiköinä karuilla ylätasangoilla, soilla, hiekkamailla ja louhikoissa. Dahurianlehtikuusi saattaa Baikal-järven takana kasvaa myös kuivilla aroilla. Hyvin kylmässä vuoristojen metsänrajalla ja tundran rajalla laji kasvaa maassa matavana suikerona, joka ei ole noin 20 cm:n paksuista lumipeitettä korkeampi. Lehdet ovat tasasoukkia, neulasmaisia, ohuita ja pehmeitä. Kävyt ovat vaaleanruskeita, 1–4 cm:n pituisia. Käpysuomut, joita on noin 15–40, ovat tylppä- tai lanttokärkisiä, usein vinoneliömäisiä. Peitinsuomut näkyvät tyvipuoliskossa. Puun pituuskasvu alkaa pitkähaaroista.


title: Dahurianlehtikuusi

text: Dahurianlehtikuusi on yksikotinen kasvi, ja sen kukinnot ovat yksineuvoisia hedekäpyjä ja emikäpyjä. Puun runko on nuorella iällä mutkainen ja lenko. Vanhemmiten se suoristuu, mutta ei kokonaan. Nuoren puun latvus on kartiomainen, vanhalla lakkapäinen ja hyvin vanhalla vino. Dahurianlehtikuusi muodostaa runkovesoja. Puun valontarve on erittäin suuri.


title: Päivi Aaltonen

text: Päivi Aulikki Aaltonen (o.s. Meriluoto, s. 12. joulukuuta 1952 Tampere) on suomalainen entinen jousiampuja ja olympiamitalisti.


title: Päivi Aaltonen

text: Meriluoto saavutti jousiammunnassa olympiapronssia Moskovan 1980 olympialaisissa. Seuraavissa kesäolympialaisissa Los Angelesissa 1984 hän sijoittui viidenneksi ja Soulissa 1988 Päivi Aaltonen -nimisenä 20:nneksi. MM-kilpailujen henkilökohtaisessa kilvassa hän sijoittui yhdeksänneksi vuonna 1981, kymmenenneksi vuonna 1983, 32:nneksi vuonna 1985, 17:nneksi vuonna 1987, 39:nneksi vuonna 1989 ja 36:nneksi vuonna 1991. MM-kilpailujen joukkuekilpailussa paras saavutus oli seitsemäs sija vuonna 1983.


title: Päivi Aaltonen

text: EM-kilpailuissa Meriluoto saavutti useita mitaleja. Vuonna 1978 Coventryssa hän saavutti joukkuepronssia ja oli henkilökohtaisessa kisassa kuudes. Vuonna 1980 Compiégnessa hän saavutti joukkuehopeaa ja oli henkilökohtaisessa kisassa 12:s. Vuonna 1982 Kecskemétissa hän saavutti hopeaa sekä henkilökohtaisessa että joukkuekilpailussa. EM-hallikilpailuissa hän saavutti joukkuehopeaa Falunissa 1983 ja joukkuepronssia Odensessa 1985.


title: Päivi Aaltonen

text: Tauluammunnan Suomen mestaruuden Aaltonen voitti vuosina 1977–1988 kahdeksan kertaa eli useammin kuin kukaan toinen nainen vuoteen 2008 mennessä. Vuonna 1982 hän ampui 50 metrin matkalta maailmanennätyksen 331 pistettä. Hän edusti turkulaista Arcus-seuraa.


title: Vasarainen

text: Vasarainen on kylä Raumalla noin kuuden kilometrin päässä Vanhan Rauman Kauppatorilta. Naapurikyliä ovat Monna, Unaja, Vermuntila sekä Nihattula.


title: Vasarainen

text: Vasaraisilla sijaitsee kotiseutumuseo Muina, joka esittelee menneiden aikojen talonpoikaiselämää. Muita nähtävyyksiä ovat muun muassa lukuisat pronssikautiset muinaishaudat, kuten Kylmänkorvenkallion hiidenkiukaat, joista suurimmat ovat leveydeltään reilusti yli kymmenmetrisiä ja korkeudeltaankin parimetrisiä. Vasaraisilla sijaitsee myös ravintola Rustilan Kartano sekä Vuorelan Puutarha.


title: Kimmo Hakola

text: Kimmo Hannu Tapio Hakola (s. 27. heinäkuuta 1958 Jyväskylä) on suomalainen taidemusiikin säveltäjä. Hän aloitti musiikinopiskelunsa ottamalla yksityisopetusta sävellyksessä Einojuhani Rautavaaralta. Hakola pääsi vuonna 1981 Sibelius-Akatemiaan, jossa häntä opettivat Magnus Lindberg ja Eero Hämeenniemi.


title: Kimmo Hakola

text: Hakola on säveltänyt useita konserttoja, muun muassa pianokonserton (1996), klarinettikonserton (2001) ja viulukonserton (2012). Hakola on myös säveltänyt kolme jousikvartettoa, useita muita teoksia yhtyeille, kuorolle ja soolosoittimille sekä oopperoita. Vuonna 2008 Noormarkun ruukissa kantaesitetty, Antti Tuurin librettoon kirjoitettu "Vierivä kivi" kertoo tehtailija Antti Ahlströmin elämästä. Opera buffa "La Fenice" esitettiin Savonlinnan oopperajuhlilla 2012.


title: Kimmo Hakola

text: Vuosina 1999–2006 Hakola toimi Helsingin Musica nova -nykymusiikkifestivaalin taiteellisena johtajana. Kimmo Hakolan musiikkia on levytetty Ondine- ja Innova-levymerkeille.


title: Kaftaani

text: Kaftaani () on miesten puuvillainen tai silkkinen, viittamainen, edestä alas asti napitettu vaate, jossa on pitkät hihat ja joka ulottuu nilkkoihin asti. Yleensä kaftaania käytetään vyönauhan kera. Kaftaani on perinteinen asuste itäisen Välimeren alueella. Lähinnä arabimiehen kaftaanista on kehittynyt nykyinen ortodoksimunkin asu.


title: No Shame

text: No Shame on suomalainen punk-yhtye, joka perustettiin Salossa joulukuussa 1996. Yhtye itse on aikoinaan kuvaillut musiikkityyliään ”lovepunkiksi”, samannimisen kappaleensa mukaan. Varsinkin "White Of Hope Turning Black" -levyllä meno on jo huomattavasti synkempää.


title: No Shame

text: Perustajajäseniin kuulunut Esa Salokoski erosi yhtyeestä vuonna 2005. Paikkaajaksi löytyi samana vuonna Jere Tiainen.


title: Luettelo vibrafonisteista

text: Tämä on luettelo vibrafonisteista.


title: Maracaibo

text: Maracaibo on Venezuelan toiseksi suurin kaupunki ja Zulian osavaltion hallintokeskus. Kaupungissa asui 1 898 770 ihmistä vuonna 2013. Se sijaitsee Venezuelan luoteisosassa Maracaibojärven rannalla.


title: Maracaibo

text: Maracaibon metro avattiin vuonna 2006. Metro on toistaiseksi yksilinjainen. La Chinitan kansainvälinen lentoasema palvelee kaupunkia ja sen lähialueita.


title: Maracaibo

text: Kaupungissa toimii useita yliopistoja:


title: Zdeněk Fibich

text: Zdeněk Fibich (21. joulukuuta 1850 Všebořice – 15. lokakuuta 1900 Praha) oli tšekkiläinen säveltäjä.


title: Zdeněk Fibich

text: Fibich syntyi Všebořicessa, lähellä Čáslavia, kreivi Auerspergin kartanon riistanvartijan pojaksi. Hän opiskeli laajasti: Prahassa, Wienissä, Leipzigissä ja Pariisissa. Fibich palasi vuonna 1871 Pariisista Prahaan, jossa hän työskenteli kapellimestarina ja alkoi säveltää ensimmäistä oopperaansa "Bukovín". Hänen oopperansa "Blaník" sai kunniamaininnan Tšekin kansallisteatterin kilpailussa parhaasta historiallisesta oopperasta. 1880-luvulla syntyi ooppera "Nevěsta Messinská", ja seuraavalla vuosikymmenellä hän sai menestystä ensin Hippodamia-trilogiallaan, jonka osat saivat kantaesityksensä Prahassa 16.–18. helmikuuta 1893. Vain 49-vuotiaana kuolleen säveltäjän viimeiseksi jäänyt vuosikymmen, 1890-luku, oli tuotteliain: vuosikymmenen mittaan Fibich sävelsi muun muassa 376 pianominiatyyristä koostuvan sarjan ja useita oopperoita. Hänen tuotantoonsa kuuluu kaksi jousikvartettoa, pianotrio, pianokvartetto, kvintetto pianolle, jousille ja puhaltimille, kolme sinfoniaa ja vähintään seitsemän oopperaa.


title: Indore

text: Indore on kaupunki Madhya Pradeshin osavaltiossa Intiassa. Kaupungissa asui 1 474 968 ihmistä vuonna 2001 väestönlaskennan mukaan. Se on toinen osavaltion kahdesta suurimmasta kaupungista pääkaupunki Bhopalin rinnalla. Indore on tärkeä teollisuuskeskus (puuvilla-, metalli-, huonekalu- ja kemianteollisuutta) ja kulttuuri- sekä opiskelukaupunki.


title: Indore

text: Kaupunki sijaitsee Khan- ja Sarawatijokien yhtymäkohdassa 553 metrin korkeudessa merenpinnasta.


title: Indore

text: Vaikka Indore sijaitsee tropiikissa, talviyöt ovat seudulla melko viileitä. Kylmimmillään lämpötila voi laskea 2–3 °C:ta. Kesällä päivät ovat kuumia ja lämpötila voi olla parhaimmillaan 45 °C:ta. Toisin kuin muualla keskisessä Intiassa, Indoressa kesäillat ja -yöt ovat melko miellyttäviä viileän tuulen, "Shab-e-Malwa"n, ansiosta.


title: Fine Gael

text: Fine Gael (lyh. FG) on irlantilainen keskusta-oikeistolainen puolue, joka on tällä hetkellä johtava hallituspuolue Oireachtasissa, Irlannin kansallisessa parlamentissa. Fine Gael on kuvaillut itseään "edistyksellisen keskustan" puolueeksi, ja sen on perinteisesti nähty edustavan maanviljelijöitä ja koulutettua kaupunkilaisväestöä.


title: Fine Gael

text: Fine Gael perustettiin 8. syyskuuta 1933 Cumann na nGaedhaelin, Kansallisen keskustapuolueen () ja Blueshirtsin (alun perin "Army Comrades Association") yhdistyessä. Puolueen ensimmäiseksi johtajaksi valittiin Blueshirtsin Eoin O'Duffy. Kolmesta ryhmästä Cumann na nGaedhael omasi tuolloin pisimmän historian, kun taas keskustapuolue ja Blueshirts olivat varsin uusia toimijoita.


title: Fine Gael

text: Puolueen juuret ovat taistelussa Irlannin itsenäisyystaistelun puolustamisessa ja Irlannin vapaavaltion kannattamisessa Irlannin sisällissodassa. Ideologia kiteytyy Irlannin kansallissankariin, Michael Collinsiin.


title: Fine Gael

text: Enda Kenny oli ehdolla Fine Gaelin puheenjohtajaksi jo vuonna 2001 John Brutonin jouduttua eroamaan tehtävästä hävittyään häntä kohtaan esitetyn luottamusäänestyksen äänin 39–33. Puheenjohtajaäänestyksessä Kenny kuitenkin hävisi Michael Noonanille, jonka kausi puolueen johdossa jäi lyhyeksi Fine Gaelin kärsittyä siihen astisen historiansa surkeimman tuloksen vuoden 2002 vaaleissa. Pian vaalien jälkeen pidetyssä puoluekokouksessa Enda Kenny valittiin Fine Gaelin uudeksi puheenjohtajaksi. Valintansa jälkeen Kenny julisti Fine Gaelin suruajan olevan ohi, puolueen nousevan ylös maasta ja näyttävän sen olevan varteenotettava poliittinen voima.


title: Fine Gael

text: Kennyn johtama Fine Gael -puolue voitti helmikuussa 2011 järjestetyt parlamenttivaalit. Siitä tuli parlamentin suurin puolue, mutta ei saavuttanut ehdotonta enemmistöä. Fine Gael aloitti hallitusneuvottelut Työväenpuolueen kanssa. Puolueet pääsivät sopuun koalitiohallituksen muodostamisesta 6. maaliskuuta. Vaalikampanjan aikana Kenny ilmaisi hänen tärkeimpiä tavoitteitaan olevan uudelleenneuvotella Irlannille järjestetyn usean miljardin euron pelastuspaketin ehdoista.


title: Fine Gael

text: Ennen vuoden 2011 vaaleja Fine Gael oli ollut hallituksessa kuusi kertaa historiansa aikana. Jokaisella kerralla Fine Gael on toiminut päähallituspuolueena ja muodostanut hallituksen yhdessä Työväenpuolueen kanssa.


title: Fine Gael

text: Vuoden 2016 parlamenttivaaleissa Kennyn johtama hallitus ei onnistunut säilyttämään enemmistöään, mutta Kenny piti asemansa taoiseachina sitoutumattomien parlamenttiedustajien ja oppositiopuolue Fianna Fáilin hiljaisella tuella. Vaalituloksen lisäksi Kennyn toiminta Irlannin poliisivoimiin kohdistuneiden kriisien hoidossa johti kuitenkin hänen asemansa heikkenemiseen puolueen sisällä. Lopulta kesällä 2017 Kenny ilmoitti eroavansa. Hän oli erotessaan pitkäaikaisin Fine Gael -taustainen taoiseach Irlannin historiassa. Kennyn tilalle puolueen johtoon ja taoiseachiksi nousi Leo Varadkar 14. kesäkuuta 2017.


title: Luettelo ruotsalaisista säveltäjistä

text: Tämä on luettelo ruotsalaisista säveltäjistä.


title: Kantalahden luonnonpuisto

text:
Kantalahden luonnonpuisto () on valtakunnallinen luonnonsuojelualue Luoteis-Venäjällä pääosin Murmanskin alueella. Se on maan vanhimpia luonnonsuojelualueita, perustettu vuonna 1932.
Kantalahden luonnonpuisto koostuu useista erillisistä, hajallaan sijaitsevista alueista Vienanmeren ja Barentsinmeren rannikoilla. Kokonaispinta-ala on 705 neliökilometriä, josta 496 neliökilometriä vesialuetta. Puistoon kuuluu merenrantoja ja saaristoa taiga- ja tundravyöhykkeillä.


title: Kantalahden luonnonpuisto

text: Tärkeimmät osa-alueet ovat:Alueen eteläisimmät osat sijaitsevat Karjalan tasavallan Louhen piirissä.


title: Kantalahden luonnonpuisto

text: Kantalahden luonnonpuiston tärkeimpiin tehtäviin kuuluu lintujen (esimerkiksi haahkojen, merikotkien, kurkien ja kalasääskien) suojelu. Kantalahdessa sijaitsevien alueiden nähtävyyksiä ovat muinainen kivilabyrintti ja Kutsajoki, jossa on vesiputouksia ja kanjoneita.


title: Luettelo italialaisista säveltäjistä

text: Tämä on luettelo italialaisista säveltäjistä.


title: Kaká

text: Ricardo Izecson dos Santos Leite eli Kaká (s. 22. huhtikuuta 1982 Brasília, Brasilia) on brasilialainen jalkapalloilija. Hän oli pelipaikaltaan hyökkäävä keskikenttäpelaaja. Hän voitti maailmanmestaruuden nuorena pelaajana vuonna 2002 ja oli myöhemmin pitkään Brasilian maajoukkueen tärkeimpiä pelaajia. Hän menestyi Euroopan kentillä Milanin ja Real Madridin joukkueissa. Kaká oli pelaajana molempijalkainen. Hänen nuorempi veljensä Digão oli myös jalkapalloilija.


title: Kaká

text: Kaká tunnetaan hyvistä fyysisistä ominaisuuksistaan sekä puhtaasta laukauksestaan. Hänellä on ollut helmikuusta 2007 myös Italian kansalaisuus. Kaká on valittu Brasilian liigan parhaaksi pelaajaksi vuonna 2002 ja Uefan Mestarien liigan parhaaksi keskikenttäpelaajaksi 2005. Lisäksi hän on voittanut Uefa-supercupin 2003, Italian supercupin 2004 sekä Serie A:n samana vuonna ja Mestarien liigan vuonna 2007. Joulukuussa 2007 ranskalainen "France Football" -lehti valitsi Kakán maailman parhaaksi pelaajaksi ja palkitsi hänet Kultaisella pallolla. Myöhemmin samassa kuussa myös Kansainvälinen jalkapalloliitto FIFA valitsi hänet vuoden pelaajaksi.


title: Kaká

text: Milanon menestysvuosien jälkeen Kaká liittyi Real Madridiin maailmanennätyksen rikkoneella 56 miljoonan punnan siirtosummalla vuonna 2009. Realissa vastuuta ei kuitenkaan tullut niin paljon kuin AC Milanissa, joten vuoden 2013 syyskuussa Kaká siirtyi takaisin Milanoon. Osasyynä tähän olivat muun muassa hänen loukkaantumisensa.


title: Kaká

text: Kaká on tunnettu myös humanitäärisestä työstään. Vuonna 2004 hänestä tuli kaikkien aikojen nuorin Maailman ruokaohjelman lähettiläs. Kaká on ensimmäinen 10 miljoonaa seuraajaa saavuttanut urheilija Twitterissä.


title: Kaká

text: Toisin kuin monet muut brasilialaistähdet Kaká ei ole lähtöisin kurjista oloista vaan keskiluokkaisesta Cuiabássa asuneesta perheestä, jonka isä oli tieinsinööri. Kakán ollessa seitsenvuotias perhe muutti São Pauloon, Morumbin kaupunginosaan lähelle São Paulon stadionia. Kakán taidot huomattiin jo nuorena, ja muun muassa kaupungin suurseura São Paulo oli kiinnostunut hänestä.


title: Kaká

text: 18-vuotiaana Kaká kaatui uima-altaalla lyöden niskansa altaan reunaan. Sairaalassa hänellä huomattiin kaularangan murtuma. Tästä parantuminen vaikutti syvästi Kakáan, ja hänet tunnetaan nykyisin uskovaisena urheilijana, joka muun muassa Milanin voittaessa Mestareiden liigan kantoi ”Kuulun Jeesukselle” -t-paitaa.


title: Kaká

text: Kaká aloitti jalkapallouransa 8-vuotiaana liittyen kotikaupunkinsa suurseura São Pauloon. Edustusjoukkueessa hän teki ensiesiintymisensä tammikuussa 2001 ja teki 12 maalia 27 ottelussa. Toisella kaudellaan hän teki 22 ottelussa 10 maalia. Tämän jälkeen hän herätti kiinnostusta monissa Euroopan suurseuroissa. Kaká pelasi São Paulossa yhteensä 58 ottelua, joissa hän teki 23 maalia.


title: Kaká

text: Vuonna 2003 Kaká siirtyi italialaiseen Milaniin 8,5 miljoonan euron siirtosummalla. Ensiesiitymisensä Italian pääsarjassa Kaká teki Anconaa vastaan, ja jo ensimmäisien kuukausiensa aikana hän nousi joukkueen avauskokoonpanoon. Ensimmäisellä kaudellaan, joka päättyi Milanin mestaruusjuhliin, hän pelasi 30 ottelua ja teki niissä 10 maalia.


title: Kaká

text: Seuraavalla kaudellaan hän muodosti keskikentän viisikon, jonka yläpuolella pelasi ukrainalainen maalitykki Andri Ševtšenko. Kauden päätteeksi Milan sijoittui toiseksi pääsarjassa ja eteni Mestarien liigan finaaliin saakka. Finaalissa Milan hävisi rangaistuspotkukilpailussa Liverpoolille. Häviöstä huolimatta Kaká äänestettiin turnauksen parhaaksi keskikenttäpelaajaksi.


title: Kaká

text: Vuonna 2006 Ševtšenkon siirryttyä Chelseaan, Kakásta tuli Milanin hyökkäyspelin johtohahmo. Mestarien liigan kaudella 2006–2007 hän oli turnauksen paras maalintekijä 10 osumallaan. Joukkue eteni finaaliin saakka, jossa se kohtasi Liverpoolin. Tällä kertaa finaali päättyi Milanin juhliin 2–1-voiton myötä.


title: Kaká

text: 30. syyskuuta 2007 Kaká pelasi 200:nnen ottelunsa Milanissa 1–1-tasapeliin päättyneessä ottelussa Cataniaa vastaan. 2. joulukuuta 2007 Kaká valittiin maailman parhaaksi jalkapalloilijaksi ja samalla hänestä tuli kahdeksas AC Milanissa pelannut pelaaja, joka on voittanut Kultaisen pallon. Helmikuussa 2008 Kaká teki Milanin kanssa jatkosopimuksen, jonka pituus on vuoteen 2013.


title: Kaká

text: 13. tammikuuta 2009 englantilaistelevisiokanava BBC raportoi englantilaisseura Manchester Cityn tehneen Kakásta yli 100 miljoonan punnan ostotarjouksen. Milanin johtaja Umberto Gandini ilmoitti joukkueen neuvottelevan sopimuksesta, mikäli Kaká ja Manchester City pääsevät yhteisymmärrykseen sopimusehdoista. Kaká ilmoitti kuitenkin haluavansa jatkaa Milanossa ja unelmoivansa toimia joukkueen kapteenina tulevaisuudessa. 19. tammikuuta Silvio Berlusconi ilmoitti neuvottelujen päättyneen Manchester Cityn vedettyä tarjouksensa pois, ja täten Kakán jatkavan italialaisseurassa. Aikasemmin illalla myös italialaisseuran kannattajat protestoivat vakavasti brasilialaispelurin mahdollista lähtöä seurasta.


title: Kaká

text: 2. kesäkuuta 2009 lehtitietojen mukaan Kaká ja Real Madrid olisivat solmineet viisivuotisen sopimuksen ja siirtosumma olisi noin 65 miljoonaa euroa. Asiasta uutisoivat ainakin espanjalais-ja italialaismedia. Lopulta 8. kesäkuuta siirto varmistui ja siirtosummaksi ilmoitettiin 65 miljoonaa euroa ja sopimus on pituudeltaan kuusivuotinen. Kakán virallinen esittely tapahtui kesäkuun lopussa Santiago Bernabéulla.


title: Kaká

text: Ensiesiintymisensä Real Madridissa hän teki harjoitusottelussa Torontoa vastaan. Ensimmäinen maali syntyi harjoitusottelussa Borussia Dortmundia vastaan, jonka Real Madrid voitti lopulta numeroin 5–0. Ensimmäisen virallisen maalinsa hän teki maan pääsarjan 4. ottelukierroksella vierasottelussa Villarrealia vastaan rangaistuspotkusta. Hän onnistui maalinteossa myös Madridin-derbyssä Atlético Madridia vastaan. Hän teki kaksi maalia 21 helmikuuta Villarrealia vastaan. Ensimmäisellä kaudellaan Realissa hän pelasi 33 ottelua ja teki yhdeksän maalia. Liigassa hän pelasi 25 ottelua joissa hän syötti kuusi ja teki itse kahdeksan maalia.


title: Kaká

text: Seuraava kausi 2010–11 meni osittain pilalle, koska hän kuntoutui polvileikkauksesta ja pääsi pelaamaan liigaa vasta 3. tammikuuta ottelussa Getafea vastaan. Hän pelasi keväällä kuitenkin tehokkaasti tehden liigassa seitsemän maalia 14 ottelussa. Hän muun muassa teki kaksi maalia ja syötti kaksi 23 huhtikuuta pelatussa ottelussa Valenciaa vastaan sekä teki kaksi maalia huhtikuun yhdeksännen päivän 0-3-vierasvoitossa Athletic Bilbaota vastaan. Kaikki kilpailut mukaan lukien hän pelasi yhteensä 20 ottelua, teki kahdeksan maalia ja syötti kuusi. Kauden päätteeksi Kaká juhli seurakavereidensa kanssa Copa del Reyn voittoa.


title: Kaká

text: Kaudella 2011–12 hän ei kärsinyt loukkaantumisista, mutta taistelu edelliskesänä tulleen Mesut Özilin kanssa pelipaikasta oli kovaa. Hän teki maalin kauden avausottelussa 28. elokuuta 0-6-vierasvoitossa Real Zaragozaa vastaan. 27. syyskuuta Mestarien liigan toisen kierroksen ottelussa Ajaxia vastaan hän pelasi yhden parhaista otteluistaan Real Madridissa, kun hän syötti ottelun avausmaalin, teki itse toisen maalin ja oli mukana maaliin johtaneessa vastahyökkäyksessä Özilin, Cristiano Ronaldon ja Karim Benzeman kanssa. Kauden avaus olikin yksi hänen uransa parhaista, kun hän oli tehnyt kaksi maalia, syöttänyt kaksi maalia ja hankkinut yhden rangaistuspotkun. Hän jakoi Mestarien liigan syöttötilaston kärkipaikan Karim Benzeman, Nicolás Gaitánin, Lionel Messin ja Franck Ribéryn kanssa viidellä syötöllään. Kaudella hän pelasi liigassa 27 kertaa, teki 5 maalia ja syötti 7. Kaikki kilpailut mukaan lukien hän pelasi 40 peliä, teki 8 maalia ja syötti 13 maalia. Kauden päätteeksi Real juhli Espanjan pääsarjamestaruutta.


title: Kaká

text: Seuraavaksi kaudeksi Kakán tilanne seurassa hankaloitui entisestään, kun seura hankki Luka Modricin Tottenhamista taistelemaan keskikentän pelipaikoista. Kaudella hän jäikin useissa otteluissa vaihtopenkille Mesut Özilin nauttiessa José Mourinhon suosiota. Liigassa hänelle kertyi otteluita vain 19. 12:ssa liigaottelussa hän istui koko ottelun vaihtopenkillä ja hän tuli seitsemän kertaa kentälle vaihtopelaajana. Ottelumääräänsä nähden hän teki kuitenkin kohtuulliset tehot maalaten kolmesti ja syöttäen neljä maalia. 3. kesäkuuta 2013 Kaká ilmoitti, että hän on etsimässä itselleen uutta seuraa.


title: Kaká

text: Kaká lopetti pelaajauransa vuonna 2017. Hänen viimeinen seuransa oli yhdysvaltalainen Orlando City.


title: Kaká

text: Brasilian maajoukkueessa Kaká pelasi ensimmäisen kerran 31. tammikuuta 2002 Boliviaa vastaan. Maajoukkueessa Kaká on voittanut maailmanmestaruuden vuonna 2002 sekä Confederations Cupin vuonna 2005 ja 2009. Kaikkiaan Kaká on pelannut 92 maaottelua, joissa hän on tehnyt 29 maalia.


title: Länsi-Helsingin lukio

text: Länsi-Helsingin lukio (LäHe) oli Haagassa 2003–2013 toiminut lukio.


title: Länsi-Helsingin lukio

text: Koulu perustettiin vuonna 1963 nimellä Etelä-Kaarelan yhteiskoulu. Vuonna 1977 koulu-uudistusten myötä yhteiskoulu jakaantui peruskoulun yläasteeksi ja lukioksi. Tällöin yksityinen yhteiskoulu siirtyi Helsingin kaupungin ylläpitoon ja sen nimi muuttui Etelä-Kaarelan lukioksi. Oppilaitos vaihtoi nimensä Länsi-Helsingin lukioksi muutettuaan Mäkipellontielle Haagaan 1. elokuuta 2003, jolloin tilat vapautuivat Viikkiin muuttaneelta Helsingin II normaalikoululta. Etelä-Kaarelan yläaste jäi yksin Runonlaulajantien rakennukseen vielä kolmeksi vuodeksi, kunnes se vuonna 2006 yhdistettiin Kannelmäen ala-asteen kanssa Kannelmäen peruskouluksi. Koulun toiminta loppui lukio-opiskelupaikkojen vähentämisen myötä 31. heinäkuuta 2013.


title: Länsi-Helsingin lukio

text: Länsi-Helsingin lukio oli viisisarjainen lukio. Opiskelijoita oli noin 540 ja opettajia 40. Viimeisenä lukuvuonna 2012–2013 koulussa opiskeli noin 340 oppilasta ja opettajia oli 25. Koululla oli valittavissa yleislinja tai tiede- ja ympäristölinja. Koulun rehtorina toimi 1.8.1977–31.7.2011 FM, kouluneuvos Seppo Karhu. Väliaikaisena rehtorina toimi TM Jouni Rasa 1.8.2011–31.7.2013. Samassa rakennuksessa toimi myös Haagan peruskoulun yläaste vuosina 2004–2013.


title: Länsi-Helsingin lukio

text: Lukiolla oli käytössään 16 luokkaa. Musiikkiluokka, kuvataideluokka sekä liikuntasalit olivat lukion ja peruskoulun yhteisiä. Näiden lisäksi lukiolaisilla oli käytössään kaksi ATK-luokkaa, joissa oli yhteensä noin 50 tietokonetta.


title: Länsi-Helsingin lukio

text: Koulurakennuksessa oli kahden liikuntasalin (215 m² ja 435 m²) lisäksi kuntosali. Isommassa liikuntasalissa oli noin 200 katsomopaikkaa.


title: Länsi-Helsingin lukio

text: Koulun "amfiteatterin" muotoisessa auditoriossa oli tilaa noin 600 hengelle (491 m²).


title: Sid Watkins

text: Sidney "Sid" Watkins (s. 6. syyskuuta 1928 Liverpool – 12. syyskuuta 2012) oli brittiläinen professori ja neurokirurgi, joka tuli tunnetuksi toimiessaan kansainvälisen autoliiton FIA:n lääketieteellisenä delegaattina ja ylilääkärinä Formula 1 -sarjassa.


title: Sid Watkins

text: Watkins päätyi formulapiireihin vuonna 1978. Hän oli tuntenut formulapomo Bernie Ecclestonen isän, ja ruotsalaiskuljettaja Ronnie Petersonin menehdyttyä Monzan F1-kilpailuissa mahdollisesti lääkäreiden virheiden takia Ecclestone pyysi Watkinsin Formula 1 -sarjan hoitotoiminnan johtajaksi. Myöhemmin Watkinsin rooli ”ykkösissä” kasvoi, ja hän sai vastuualueelleen myös turvatekijöiden suunnittelun ja kehitysohjelman johtamisen.


title: Sid Watkins

text: Vuonna 2002 Watkinsille myönnettiin Brittiläisen imperiumin ritarikunnan jäsenen arvonimi. 8. heinäkuuta 2004 hänet vihittiin Liverpoolin yliopiston kunniatohtoriksi, ja 12. lokakuuta samana vuonna hänestä tuli ensimmäinen "FIA Foundation for the Automobile and Society" -säätiön puheenjohtaja ja 10. joulukuuta FIA:n moottoriurheilun turvaneuvoston puheenjohtaja. Ylilääkärin toimestaan Watkins jäi eläkkeelle alkuvuodesta 2005, jolloin uudeksi ylilääkäriksi sarjaan nimettiin Watkinsin apulaisena kahdeksan vuotta toiminut Gary Hartstein.


title: Sid Watkins

text: Watkins on myös ollut mukana toimittamassa ja kirjoittamassa lukuisia moottoriurheilun turvallisuutta käsitteleviä teoksia. Hänellä oli vaimo ja neljä poikaa sekä kaksi tytärtä.


title: Sid Watkins

text: Watkins menehtyi sydänkohtaukseen 12. syyskuuta vuonna 2012. Hän oli kuollessaan 84-vuotias.


title: Botkyrkan kunta

text: Botkyrkan kunta () on Tukholman läänissä sijaitseva Ruotsin kunta. Maakuntajaossa se kuuluu Södermanlandiin. Kunnan keskustaajama on Tumba.


title: Botkyrkan kunta

text: Kunnan maapinta-ala on 194,15 neliökilometriä (1.1.2016) ja asukasluku 89 425 henkeä (31.12.2015).


title: Botkyrkan kunta

text: Botkyrkan naapurikuntia ovat Haninge, Nynäshamn, Södertälje, Salem, Ekerö ja Huddinge.


title: Botkyrkan kunta

text: Botkyrkan asukkaista 54,1 % on ulkomaalaistaustaista, mikä on eniten koko Ruotsissa. Pääosa kunnan väestöstä asuu Tukholman taajamaan kiinni kasvaneilla asuinalueilla. Nämä alueet sijaitsevat kunnan pohjoisosassa ja niihin kuuluu myös Tullinge.


title: Botkyrkan kunta

text: Botkyrka on saanut nimensä vuonna 1176 rakennetun Botkyrkan kivikirkon mukaan. Kirkko puolestaan on saanut nimensä marttyyrina kuolleen Pyhän Botvidin mukaan. Kunnan alue on ollut jo kauan ihmisten asuttama ja sieltä on löydetty pronssi- ja rautakautisia asuin- ja hautapaikkoja sekä pronssiajalle ajoitettuja kalliopiirroksia.


title: Botkyrkan kunta

text: Vuonna 2007 kunnassa oli 29,57 km² peltoa, joten saman ajankohdan maapinta-alaan vertaamalla saadaan peltojen osuudeksi 15,2 prosenttia kunnan maapinta-alasta.


title: Botkyrkan kunta

text: Vuoden 1862 kuntauudistuksissa nykyisen kunnan alueelle muodostettiin Botkyrkan ja Grödingen maalaiskunnat aikaisemmista pitäjistä. Vuonna 1904 Botkyrkaan perustettiin Tumban taajaväkinen yhdyskunta, joka lakkautettiin vuonna 1956. Aluejakoa ei muutettu vuoden 1952 kuntauudistuksessa, mutta vuonna 1971 Grödinge yhdistettiin Botkyrkaan. Vuonna 1974 kuntaan yhdistettiin vielä Salemin kunta, mutta jo vuonna 1983 se erotettiin takaisin omaksi kunnakseen.


title: Botkyrkan kunta

text:
Kunnan väestö taustan mukaan on esitetty seuraavassa taulukossa.
Hieman vanhempien vuoden 2009 lopun tietojen mukaan kunnassa asui 3 438 Suomessa syntynyttä, mikä vastasi 4,2 prosenttia kunnan väestöstä.


title: Botkyrkan kunta

text: Vielä vanhempien vuoden 1984 lopun tietojen mukaan 26,0 prosenttia kunnan asukkaista oli ulkomailla syntyneitä. Tuolloin kunnassa asui 6 321 Suomessa syntynyttä, mikä vastasi 9,6 prosenttia kunnan väestöstä.


title: Botkyrkan kunta

text: Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 180 709 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 13 000 kruunua.


title: Botkyrkan kunta

text: Vuoden 2011 lopussa kunnan väestö jakautui eri ikäryhmiin seuraavasti:


title: Botkyrkan kunta

text: Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. "dagbefolkning") kertoo kunnassa sijaitsevista työpaikoista ja "yöväestö" (ruots. "nattbefolkning") puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.


title: Botkyrkan kunta

text: Kunnassa on 5 taajamaa, joiden osuus kunnan väestöstä vuoden 2010 lopussa oli 97,4 prosenttia. Taajamien ulkopuolella asui tuolloin 2 137 asukasta. Seuraavassa on lueteltu kunnan alueella sijaitsevat taajamat väkilukuineen:


title: Botkyrkan kunta

text: Kunnan keskustaajama on lihavoitu. Asteriskilla (*) merkityt taajamat kuuluvat tähän kuntaan vain osittain, ja edellä on merkitty kunkin taajaman tähän kuntaan kuuluvan osan väestö. Koko Tukholman taajamassa on 1 372 565 asukasta, ja se kuuluu osittain myös Danderydin kuntaan, Haningen kuntaan, Huddingen kuntaan, Järfällan kuntaan, Nackan kuntaan, Sollentunan kuntaan, Solnan kuntaan, Sundbybergin kuntaan, Tukholman kuntaan ja Tyresön kuntaan. Koko Tumban taajamassa on 37 852 asukasta, ja se kuuluu osittain myös Salemin kuntaan.


title: Botkyrkan kunta

text: Ruotsissa on tilastoitu taajamaväestö aikaisemmin myös vuosina 1960, 1965, 1970, 1975, 1980, 1990, 1995, 2000 ja 2005. Jonakin tai joinakin näistä vuosista kunnassa on ollut myös seuraavan luettelon mukaiset taajamat, jotka eivät enää ole taajamia:


title: Botkyrkan kunta

text: Luettelossa mainituista taajamista kaikki ovat sittemmin kasvaneet yhteen Tukholman taajaman kanssa.


title: Botkyrkan kunta

text: Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:


title: Botkyrkan kunta

text: Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010:


title: Botkyrkan kunta

text: Ruotsissa valitaan joka neljäs vuosi edustajat valtiopäiville, maakäräjäkuntien valtuustoihin ja kunnanvaltuustoihin. Kunnallisvaaleissa Botkyrkan kunta on jaettu seuraaviin vaalipiireihin:


title: Botkyrkan kunta

text: Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Botkyrkan kunnanvaltuustossa vuodesta 1973 lähtien. Salemin kunta sisältyy Botkyrkan tuloksiin vuosina 1973–1979.Vuodesta 2016 alkaen kunta on jaettu seuraaviin piireihin:


title: Botkyrkan kunta

text:
Vuoden 2012 aluejaon mukaan kunnassa on seuraavat Ruotsin kirkon seurakunnat:
Strängnäsin ja Tukholman hiippakuntien raja kulkee kunnan halki; Botkyrkan seurakunta kuuluu Tukholman hiippakuntaan ja Grödingen seurakunta Strängnäsin hiippakuntaan.


title: Botkyrkan kunta

text: Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee "kbfd", niin kyseessä "kirkonkirjapiiri" (), joka ei ole muodostanut omaa seurakuntaa, vaikka ne seurakuntiin rinnastetaankin.


title: Duomo di Milano

text: Duomo di Milano () on tunnettu Milanossa Italiassa sijaitseva goottilaistyylinen katedraali. Duomo di Milano on Euroopan toiseksi suurin katedraali Sevillan katedraalin jälkeen. Se on 157 metriä pitkä ja tilaa riittää 40 000 ihmiselle.


title: Duomo di Milano

text: Duomo sijaitsee Piazza di Duomolla, keskellä Milanon kaupunkia. Aukiolla sijaitsee myös Galleria Vittorio Emanuele II di Milano ja Castello Sforzesco näkyy Via Danten toisessa päässä, Duomoa vastapäätä. Duomo on avoinna yleisölle ja pientä maksua vastaan pääsee myös Duomon katolle, josta on näkymät Milanon keskustan ylle.


title: Duomo di Milano

text: Milanon katuverkostosta on pääteltävistä, että Duomon sijainti on ollut Milanon keskus Rooman valtakunnan ajoista lähtien. Paikalle rakennettiin 400-luvulla Pyhän Ambrosiuksen Uusi basilika, jota laajennettiin 836. Vuonna 1075 rakennukset vahingoittuivat tulipalossa ja jälleenrakennuksen myötä syntyi nykyinen Duomo.


title: Duomo di Milano

text:
Arkkipiispa Antonio da Saluzzo aloitti 1386 työt Duomon muuttamiseksi myöhäisgoottilaiseen tyyliin. Projektin otti suojelukseensa Milanon herttua Gian Galeazzo Visconti. Rakennustöihin kerättiin suuret summat rahaa lahjoituksin ja ensimmäiseksi rakennusmestariksi nimitettiin Simone da Orsenigo, joka sai vapaat kädet resurssien käyttöön.
Vuoteen 1402 mennessä, jolloin Galeazzo kuoli, työt oli saatu puoliväliin. Tämän jälkeen rakennustyöt pysähtyivät lähes 90 vuodeksi rahoituksen ja taiteellisten ideoiden puutteen vuoksi. Tänä aikana kirkkoon lisättiin vain paavi Martinus V:n hauta (1424) ja apsiksen lasimaalaukset 1470-luvulla. Vuonna 1490 kupolin rakennustyöt aloitettiin Ludovico Sforzan suojeluksessa. Kymmenen vuotta myöhemmin kahdeksankulmainen kupoli oli valmis, ja sitä koristi 60 patsasta, jotka esittivät "Vanhan testamentin" henkilöitä.
Espanjalaisten vallan aikana duomo oli saanut hahmonsa, mutta sisäosien rakennustyöt olivat edelleen kesken. Vuonna 1552 Giacomo Antegnati rakensi urut pohjoissiipeen ja kuoria koristeltiin. Carlo Borromeon noustessa piispaksi duomosta poistettiin sinne haudattujen ruhtinaiden muistomerkit. Borromeo palkkasi Pellegrino Tibaldin uudeksi rakennusmestariksi tavoitteenaan muuttaa duomon tyyli ”ulkomaalaisesta” goottityylistä roomalaiseksi tyyliksi. Suunnitelmaa ei kuitenkaan toteutettu, vaan duomon sisätöitä jatkettiin alkuperäisen suunnitelman mukaisesti.


title: Duomo di Milano

text: Fasadin rakentamisen aloitti 1600-luvun alussa Federico Borromeo. Vuonna 1638 oli saatu valmiiksi viisi ovea ja kaksi ikkunaa, mutta 1649 uusi rakennusmestari Carlo Buzzi päätti muuttaa fasadin goottilaistyyliseksi. Katto valmistui vuonna 1682.


title: Duomo di Milano

text: Vuonna 1762 Francesco Crocen suunnittelema kultainen Madonnina-patsas asetettiin paikoilleen 108,5 metrin korkeuteen duomon katolle ja siitä on tullut eräs Milanon tunnusmerkeistä. Toukokuun 20. päivänä 1805 Napoleon Bonaparte antoi määräyksen, että kirkon fasadi oli rakennettava valmiiksi. Koska hän suunnitteli kruunauttavansa itsensä Italian kuninkaaksi, hän päätti siirtää varoja Ranskasta Duomo di Milanon rakentamiseen. Rahat eivät koskaan saapuneet, mutta duomon fasadi saatiin valmiiksi seitsemän vuotta myöhemmin. Kiitokseksi Napoleon sai näköispatsaan erääseen duomon katolla olevaan pikkutorniin. Napoleon määräsi myös Piazza di Duomoa muutettavaksi siten, että Castello Sforzescon portilta näkyy duomon fasadi.


title: Duomo di Milano

text: Seuraavina vuosina loputkin kirkon holveista ja torneista rakennettiin ja patsaita viimeisteltiin. Vuosina 1829–1858 vanhoja lasimaalauksia vaihdettiin uusiin. Katedraali valmistui lopullisesti kuitenkin vasta 1900-luvulla: viimeinen portti vihittiin käyttöön tammikuun 6. päivänä 1965, jolloin sukupolvia kestäneet rakennustyöt saatiin päätökseen.


title: Duomo di Milano

text: Milanon tuomiokirkko nousi otsikoihin 13. joulukuuta 2009, kun Massimo Tartaglia -niminen mies heitti kirkon pienoismallilla Italian pääministeriä Silvio Berlusconia Milanossa pidetyn puhetilaisuuden jälkeen. Berlusconilta katkesi kaksi hammasta ja murtui nenä.


title: Kaka

text: Kaka voi tarkoittaa ainakin seuraavia:


title: Luettelo espanjalaisista säveltäjistä

text: Tämä on luettelo espanjalaisista säveltäjistä.


title: Suurlähettiläät

text: Suurlähettiläät on suomalainen pop-yhtye, joka tuli suosituksi debyyttialbumillaan "Omituisten otusten kerho" vuonna 1991. Koko mittavan uran suurin hitti on ”Elokuun 11.”. Tämän lisäksi soittolistojen kärjestä ovat löytyneet ”Pitääxunaina?”, ”Maailman laidalla”, ”Kun tänään lähden”, ”Kuka pysäyttäisi kellot”, ”Syvää purppuraa”, ”Silta”, ”Mitä miehen tulee olla”, ”Laske valot vaakaan” ja ”Tyhjä taulu”. Neljän albumin jälkeen vuonna 1996 yhtye päätti pitää taukoa jatkuvan keikkailun väsyttämänä ja samana vuonna julkaistiin ”Kokoelmalevy”. Yhtye teki uuden levyn "Valgrid" vuonna 2000 laulaja Jussun kahden soololevyn jälkeen. 2000-luvulla on lisäksi julkaistu levyt "Mitä miehen tulee olla?" (2003), "Parhaat palat" (2004) ja "Tyhjä taulu" (2008). Pääosan yhtyeen tuotannosta sävelsi ja sanoitti Jussu Pöyhönen ja Kari Hurri, yhdessä ja erikseen. Lauluja kirjoitti myös Jay Havanna ja muutaman varhaisen tekstin sanoitti Mika Hannula.


title: Suurlähettiläät

text: Lokakuun alussa 2011 yhtye ilmoitti lopettamispäätöksestä Facebook-sivuillaan, mutta soitti vielä loppuvuodelle varatut keikat, viimeisen ollessa Presidentti Night Club 9. joulukuuta 2011.


title: Suurlähettiläät

text: Suurlähettiläät vieraili vuonna 2017 Posse-ohjelmassa. Tammikuussa 2018 yhtye ilmoitti paluustaan. Heidän lisäkseen yhtyeessä ovat soittaneet/esiintyneet:


title: Joaquín Turina

text: Joaquín Turina (9. joulukuuta 1882 – 14. tammikuuta 1949) oli espanjalainen säveltäjä.


title: Joaquín Turina

text: Turina syntyi Sevillassa ja opiskeli Sevillan lisäksi Madridissa. Vuosina 1905–1914 hän opiskeli Pariisissa sävellystä Vincent d'Indyn johdolla. Palattuaan Madridiin vuonna 1914 Turina alkoi toimia säveltäjänä, opettajana ja kriitikkona. Vuodesta 1931 lähtien hän oli konservatoriossa sävellyksen professorina.


title: Joaquín Turina

text: Turina sävelsi muun muassa oopperoita.


title: Mastonet

text: Mastonet on Lahden kaupungin tukema avoin langaton verkko, jonka ylläpidosta vastaa Lahden ammattikorkeakoulu. Se on Suomen toiseksi suurin avoin langaton verkko Oulun kaupungin tarjoaman panOulun jälkeen.


title: Mastonet

text: Mastonet alkaa vähitellen korvautua Lahti Free Wi-Fi:llä. Mastonet-verkon nimi muutetaan LahtiFreeWifi-nimiseksi. Tarkoituksena on uusia tukiasemia ja keskittyä ydinkeskustan kattamiseen. Samalla poistetaan käytöstä vanhentuneita tukiasemalaitteita. Ylläpidosta vastaa jatkossakin Lahden ammattikorkeakoulu.


title: Mastonet

text: Verkon muodostaminen aloitettiin vuonna 2005 Lahden kaupungin juhlavuonna Lahden stadionille Salpausselän kisavieraita varten rakennetulla verkolla. Myöhemmin samaan kokonaisuuteen liitettiin kaupungin peruskoulut.


title: Mastonet

text: Kolmannessa vaiheessa siihen yhdistettiin myös kaupunkikonserniin kuuluvan Lahti Energian tytäryhtiö Suomen 4G:n kaupallinen verkko, minkä jälkeen verkkoa on laajennettu kaupungin julkisuuskuvan kannalta Lahden stadionin tapaan myös muihin merkittäviin kohteisiin, kuten Sibeliustaloon. Osana nykyistä käytäntöä verkko on myös Lahden kaupunginkirjasto-maakuntakirjastossa sekä sivukirjastoissa.


title: Mastonet

text: Tukiasemien peruskoulusijainneista johtuen, on verkko myös ohikulkijoiden tavoitettavissa keskustan ulkopuolella. Valtatien 12 eteläpuolella Mastonet alkaa vaikuttaa Rakuunakadun kohdalla Metsäkankaalla Tampereelta Lahteen päin ajavilla ja vaikutusalue päättyy Metsäkankaan itäisimmissä liikennevaloissa. Lahdesta Tampereelle liikkuville Mastonet on tavoitettavin Mytäjäisten risteyksestä länteen sijaitsevan Salpausselän koulun alueella.


title: Mastonet

text: 2007 syksyllä käytiin julkinen keskustelu Mastonetin tulevaisuudesta. Vaihtoehtona oli sen ylläpitäminen projektin jälkeenkin tai alasajo. Keskustelun tuloksena Mastonet päätettiin säilyttää. Mastonetin projektipäällikkö siirtyi seuraavaan projektiin. Mastonetin ylläpidosta vastasi jonkin aikaa Lahti Energia, kunnes yhtiö irtisanoi ylläpitosopimuksen vuoden 2008 lopussa.


title: Mastonet

text: Lahden tiede- ja yrityspuiston aloitteesta Mastonet-verkon ylläpito päätettiin siirtää Lahden ammattikorkeakoululle vuoden 2009 alusta lähtien ja samalla sovittiin verkon kehittämisestä ja vaiheittaisesta uudistamisesta. Jatkossa verkon kehittämisessä painotetaan HotSpot-ajattelua ja verkon toimintaa parannetaan satamassa, linja-autoasemalla, rautatieasemalla, torilla sekä urheilukeskuksessa.


title: Mastonet

text: Vuonna 2005 verkolla oli noin 50 tukiasemaa noin 5 kilometrin säteellä keskustasta. Huhtikuuhun 2007 mennessä asemien määrä oli kasvanut runsaaseen 80 tukiasemaan. Vuoden 2010 alussa verkon tukiasemien määrä nousi yli sadan tukiaseman. Tukiasemien sijainnit löytyvät kartta.lahti.fi -osoitteesta sekä www-sivuilta www.mastonet.net.


title: Sundbyberg

text: Sundbybergin kunta () on Tukholman läänissä sijaitseva Ruotsin kunta. Maakuntajaossa se kuuluu Uplantiin. Kunnan keskustaajama on Sundbyberg.


title: Sundbyberg

text: Kunnan maapinta-ala on 8,69 neliökilometriä (1.1.2016) ja asukasluku 46 110 henkeä (31.12.2015).


title: Sundbyberg

text: Sundbybergin naapurikuntia ovat Solna, Tukholma ja Sollentuna.


title: Sundbyberg

text: Pinta-alaltaan Sundbyberg on Ruotsin pienin kunta, mutta sen väestötiheys on Ruotsin toiseksi korkein. Tietoja kunnan peltopinta-alasta vuonna 2007 ei ole saatavilla.


title: Sundbyberg

text: Sundbyberg erotettiin omaksi kauppalaksi Bromman maalaiskunnasta vuonna 1888. Vuonna 1927 kauppalasta tuli kaupunki. Vuonna 1949 siihen liitettiin Lilla Albyn entinen taajaväkinen yhdyskunta Solnan kaupungista ja Duvbon entinen taajaväkinen yhdyskunta Spångan maalaiskunnasta. Kuntauudistuksen valmisteluna Solnasta ja Sundbybergistä muodostettiin 1960-luvun puolivälissä Solnan–Sundbybergin kuntablokki, mutta kuntaliitosta ei koskaan tehty. Sundbybergin kaupungista tuli Sundbybergin kunta vuonna 1971, jolloin Ruotsissa siirryttiin yhteen kuntamuotoon.


title: Sundbyberg

text: Kuntavaakuna on otettu Sundbybergin kaupungilta. Myös Duvbon taajaväkisellä yhdyskunnalla oli oma vaakuna.


title: Sundbyberg

text:
Kunnan väestö taustan mukaan on esitetty seuraavassa taulukossa.
Hieman vanhempien vuoden 2009 lopun tietojen mukaan kunnassa asui 1 088 Suomessa syntynyttä, mikä vastasi 2,9 prosenttia kunnan väestöstä. Vielä vanhempien vuoden 1984 lopun tietojen mukaan 14,0 prosenttia kunnan asukkaista oli ulkomailla syntyneitä. Tuolloin kunnassa asui 1 597 Suomessa syntynyttä, mikä vastasi 5,8 prosenttia kunnan väestöstä.


title: Sundbyberg

text: Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 207 648 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 18 000 kruunua.


title: Sundbyberg

text: Vuoden 2011 lopussa kunnan väestö jakautui eri ikäryhmiin seuraavasti:


title: Sundbyberg

text: Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. "dagbefolkning") kertoo kunnassa sijaitsevista työpaikoista ja "yöväestö" (ruots. "nattbefolkning") puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.


title: Sundbyberg

text: Kunnassa on 1 taajama, jonka osuus kunnan väestöstä vuoden 2010 lopussa oli 100,0 prosenttia. Taajamien ulkopuolella asui tuolloin 0 asukasta. Kunnan koko taajamaväestö kuuluu Tukholman taajamaan, josta tässä kunnassa asui 38 633 asukasta.


title: Sundbyberg

text: Koko Tukholman taajamassa on 1 372 565 asukasta, ja se kuuluu osittain myös Botkyrkan kuntaan, Danderydin kuntaan, Haningen kuntaan, Huddingen kuntaan, Järfällan kuntaan, Nackan kuntaan, Sollentunan kuntaan, Solnan kuntaan, Tukholman kuntaan ja Tyresön kuntaan.


title: Sundbyberg

text: Ruotsissa valitaan joka neljäs vuosi edustajat valtiopäiville, maakäräjäkuntien valtuustoihin ja kunnanvaltuustoihin. Kunnallisvaaleissa Sundbybergin kunta on jaettu seuraaviin vaalipiireihin:


title: Sundbyberg

text: Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Sundbybergin kunnanvaltuustossa vuodesta 1973 lähtien.Vuodesta 2016 alkaen kunnassa on yksi piiri, Sundbybergin piiri.


title: Sundbyberg

text: Vuoden 2012 aluejaon mukaan kunnassa on seuraavat Ruotsin kirkon seurakunnat:


title: Sundbyberg

text: Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee "kbfd", niin kyseessä "kirkonkirjapiiri" (), joka ei ole muodostanut omaa seurakuntaa, vaikka ne seurakuntiin rinnastetaankin.


title: Pelusion

text: Pelusion (tai Pelousion tai lat. Pelusium) on Niilin laakson itäosissa sijainnut kaupunki, 30 kilometriä kaakkoon Port Saidista. Siellä Egyptin satraappi Mazakes ja persialainen virkamies Amminapes antautuivat Aleksanteri Suurelle 332 eaa. Pompeius murhattiin siellä 48 eaa.


title: Kantalahden piiri

text:
Kantalahden piiri () on hallintopiiri Murmanskin alueella Venäjällä, Vienanmeren Kantalahden perukassa ja välittömästi Suomen itärajan takana. Piirin hallintokeskus on Kantalahden kaupunki.
Kantalahden piiri sai nykyisen nimensä ja statuksensa ("Муниципальный район") uudelleen vuonna 2007, sitä ennen se oli kaupunkipiirikunta ("Городской округ с подведомственной территорией").


title: Kantalahden piiri

text:
Piirissä on kaksi kaupunkikuntaa (городское поселение) ja kaksi maalaiskuntaa (сельское поселение).Yhteensä 8686 asukasta (2005?), jotka jakautuivat alla kuvatun mukaisesti. Huomaa, että uudemman, vuoden 2010 väestönlaskennan mukaan kaupunkikunnan väkiluku oli pienentynyt jo 7215:een.
Karjalan autonomiseen sosialistiseen neuvostotasavaltaan kuuluneet Kantalahden ja Koudan kunnat lakkautettiin ja niistä muodostettiin Kantalahden piiri vuonna 1927. Vuoden 1926 väestönlaskennassa piirissä oli 10 249 asukasta, joista karjalaisia oli 1 370 ja suomalaisia 102. Kantalahden kaupungissa oli tuolloin 6 610 asukasta. Vuonna 1938 piiri liitettiin Murmanskin aluetta edeltäneeseen Murmanskin aluepiiriin.


title: Nälkämaan laulu

text: Nälkämaan laulu eli Kainuun marssi (""Kuulkaa korpeimme kuiskintaa..."") on vuodelta 1911 peräisin oleva Ilmari Kiannon runo, jonka sävelsi lauluksi Oskar Merikanto. Nälkämaan laulu on kainuulaisten maakuntalaulu, joka sanoituksellaan pyrkii kuvaamaan Kainuun luonnonkauneutta sekä kainuulaisten sisukkuutta, ahkeruutta ja isänmaanrakkautta.


title: Nälkämaan laulu

text: Nälkämaan laulu on Suomen eniten laulettuja maakuntalauluja. Kajaanin maanviljelysseura tilasi laulun sen tekijöiltä seuran omaksi lauluksi. Alkuperäinen teksti oli pidempi kuin nykyisin tunnettu; maanviljelysseuran sihteeri piti tekstiä liian pitkänä, joten hän muokkasi sen yhdessä säveltäjän kanssa sittemmin tunnettuun muotoonsa.


title: Nälkämaan laulu

text: "Nälkämaan laulu" oli Mikko Niskasen ohjaaman elokuvan "Kahdeksan surmanluotia" tunnusmusiikkina. Laulu kuullaan myös Diablon Trail of Kings -kappaleen introssa.


title: Nälkämaan laulu

text: Kainuulainen poliitikko Keijo Korhonen julkaisi vuoden 1994 presidentinvaaleja varten vaalikirjan "Meidän on uudesta luotava maa", jonka nimi tulee "Nälkämaan laulun" sanoista. Metsolat-televisiosarjan erään jakson nimi on ""...Rastas ja metso täälläkin soi"", joka tulee laulun sanoituksesta.


title: Nälkämaan laulu

text: Vuonna 2009 DJ Urhon versiota käytettiin Suomen Keskustan vaalikampanjassa. Singlejulkaisu nousi Suomen virallisen singlelistan ensimmäiselle sijalle.


title: Toffee

text: Toffee on makeinen, joka valmistetaan sokerista ja voista. Sokerin sijaan voidaan myös käyttää melassia. Toffeeseen voidaan lisätä jauhoja ja erilaisia makuaineita.


title: Toffee

text: Toffeen sukulaismakeisia ovat kinuski, joka valmistetaan sokerista ja maidosta tai kermasta, sekä Yhdysvalloista peräisin oleva fudge, joka valmistetaan sokerista, voista ja maidosta.


title: Toffee

text: Toffeeta valmistetaan nykyään myös kasvisrasvoista, muun muassa kookosrasvasta maitoon liittyvien allergioiden ja muiden oireyhtymien lisääntyessä.


title: Toffee

text: Toffee valmistetaan kuumentamalla sokerin ja voin seosta kovettumispisteeseen, joka saavutetaan 146–154 °C:ssa. Toffeeseen voidaan lisätä mantelia, rusinaa, vaniljaa, hunajaa tai siirappia. Jäähtyneenä toffeetaikina voidaan leikata sopivan kokoisiksi paloiksi. Valmis toffee on taikinan koostumuksesta riippuen vaihtelevan sitkeää ja väriltään yleensä kellanruskeaa.


title: Toffee

text: Toffee on perinteinen makeinen. Englantilaisessa toffeessa on runsaasti voita, ja siihen lisätään usein mantelia.


title: Toffee

text:
Fudge on Yhdysvaltalaisen kansanperinteen mukaan keksitty 1800-luvulla. Tarkka alkuperä on tuntematon. Eräs ensimmäisistä dokumentaatioista on yhdysvaltalaisen opiskelijan Emelyn Battersby Hartridgen kirje, jossa hän kertoo koulutoverinsa
serkun valmistaneen toffeeta Baltimoressa vuonna 1886. Hartridge sai fudgen reseptin ja valmisti sitä myytäväksi 14 kilogrammaa vuonna 1888.


title: Osallisuustalous

text: Osallisuustalous ( tai parecon), on yhteiskuntafilosofi Michael Albertin ja taloustieteilijä Robin Hahnelin ehdottama osallistuvaan demokratiaan ja ekologiseen kestävyyteen pyrkivä talousjärjestelmä. Sen määräävinä piirteinä ovat palkitseminen vaivannäön ja työn raskauden perusteella, sekä tuotannon ja kulutuksen ohjaaminen osallistuvaan päätöksentekoprosessiin, jossa talouden päätösvalta jakautuu päätösten vaikutusten mukaisesti ihmisten kesken.


title: Osallisuustalous

text: Osallisuustalouden mallin ohjaavat arvot ovat: Osallisuustalous rakentaa tuotannon ja kulutuksen ympärille tietyt keskeiset instituutiot, joiden tarkoituksena on luoda yhtälaiset olosuhteet ja mahdollisuudet talouden järjestelylle:Päätöksenteko osallisuustalouden mallissa tapahtuu jokaisella työpaikalla työntekijöiden yhdistyksissä. Jokaisella työntekijällä on kokonaisuudessaan yhtä paljon päätäntävaltaa sekä vastuualueita. Pienemmät ryhmät eriytyvät tarvittaessa työskentelemään tiimeinä, yksikköinä ja pienempinä jaostoina. Suuremmat yhdistykset ja liitot muodostuvat jaostoista, työpaikoista sekä kokonaisista teollisuudenaloista. Pysyvää edustuksellisuutta ei ole, vaan laajempia päätöksiä tehtäessä työryhmät ja yhdistykset neuvottelevat kantansa ja lähettävät tapauskohtaisesti vaihtuvan edustajan laajemmin asiaa käsittelevään liittoon esittelemään ryhmän kannan.


title: Osallisuustalous

text: Keskeinen ero osallisuustalouden päätöksentekomallissa nyky-yhteiskunnissa vallalla olevaan on päätösvallan jakautuminen päätösten oletettujen vaikutusten mukaan, kun taas markkinataloudessa päätöksentekovalta jakautuu keskeisesti toimijoiden hankkimien valta-aseman perusteella, esimerkiksi neuvotteluvoiman ja varallisuuden jakautumisen seurauksena.


title: Osallisuustalous

text: Yritykset ja asuinalueiden kuluttajien yhdistykset ottavat osaa osallistuvaan suunnitteluun. Niiden lisäksi siihen osallistuvat myös useiden demokraattisten yritysten liittoumia ja kokonaisten teollisuuden alojen yhteenliittymiä, jotka puolestaan antavat kuvan tuotantotehokkuudesta ja mahdollisuuksista. Asuinalueiden lisäksi suunnitteluun osallistuu kaupunginosan, kaupungin, maakuntien yhdistyksiä, aina esimerkiksi valtiolliseen kuluttajaliittoon asti.


title: Osallisuustalous

text: Näin saatavat tarkemmat arviot muodostavat samalla tarkemmat hinnat tuotannon kustannuksista. Ne palaavat tarvittaessa vielä arvioitavaksi ja eri yritykset ja yhdistykset voivat ottaa suunnitelmansa haluamallaan tavalla käytäntöön ellei suuria, kaikkia koskevia valituksenaiheita ole. Tuotantoon on mahdollista tuoda mukaan esimerkiksi ympäristöhuolenaiheet tai muut seikat, joiden ratkaiseminen riippuu tuottajien ja tuotannon vaikutukset kantavien kuluttajien (esimerkiksi louhinta-alueen tai uuden rautatien lähialueiden asukkaiden) välisistä päätöksistä.


title: Osallisuustalous

text: Prosessi antaa muille yrityksille ja kuluttajayhdistyksille mahdollisuuden evätä ehdotuksia, jos ne vaikuttavat tuhlailevilta tai epäreiluilta. Mutta prosessin alussa tehdyt alkuperäiset ehdotukset ja ehdotuksiin sittemmin tehdyt korjaukset ovat täysin kunkin yrityksen ja kuluttajayhdistyksen harkinnassa. Toisin sanoen, jos yrityksen työntekijöiden tuotantoehdotusta tai asuinalueyhdistyksen kulutusehdotusta ei hyväksytä, vain ehdotuksen tehnyt yhdistys voi korjata ehdotustaan arvioimalla hintasignaaleja haluamallaan tavalla.


title: Osallisuustalous

text: Osallisuustaloudessa työstä palkitsemista ehdotetaan perustuvaksi ensisijaisesti ahkeruuteen ja työntekoon. Keskeistä tässä on sellaisten kannustimien luominen, jotka perustuvat ainoastaan seikkoihin joihin työntekijät voivat itse vaikuttaa.


title: Osallisuustalous

text: Osallisuustalouden työtehtävät jakautuvat tasapainotetuiksi työkokonaisuuksiksi, joissa jokainen työntekijä saa työtovereidensa kanssa sovituilla tavoilla erilaisia ja -laatuisia tehtäviä, joista muodostuu tasapainoinen kokonaisuus suhteessa muihin työpaikkoihin. Tasapainotetussa työkokonaisuudessa kaikki työntekijät viettävät osan ajastaan tehden haluamaansa valtauttavaa, palkitsevaa ja nautinnollista työtä, ja pienemmän osan ajastaan tehden välttämättömiä, vähemmän valtauttavia, mekaanisia ja yksitoikkoisia tehtäviä, jotka työyhteisössä koetaan vähiten mieluisiksi.


title: Osallisuustalous

text: Näin välttämättömät, rutiininomaiset ja väsyttävät työt sekä erityisesti niiden aiheuttama väsymys ja turtuminen jaetaan kaikkien kesken. Samalla syntyy voimakas yhteinen halu tällaisten työtehtävien automatisointiin ja helpottamiseen. Vastaavasti, koska jokaisella on valtauttava ja palkitseva päätyö, joka tarjoaa heille päätösvaltaa ja harkintaa vaativia kokemuksia ja taitoja, kaikki ovat oletusarvoisesti yhtä päteviä tekemään päätöksiä itseään koskevista päätöksistä työpaikalla ja saamaan kaiken tarvittavan tiedon päätöksistä helposti.


title: Osallisuustalous

text: Taloustieteen emeritusprofessori Robin Hahnelin mukaan osallisuustalouden idea on osa "tasavertaisen yhteistyön" aatehistoriallista jatkumoa. Kyseessä on visio taloudesta, jossa ihmiset hoitaisivat taloudellisia asioita keskinäisessä yhteistyössä demokraattisesti ja ekologisesti sen sijaan, että talous perustuisi ahneuteen, pelkoon ja keskinäiseen kilpailuun. Hahnel laskee Etelä-Amerikassa laajalle levinneet osallistuvan budjetoinnin järjestelmät, "solidaarisuustalouden" ja erilaiset ympäri maailmaa levinneet osuustoiminnalliset kokeilut osaksi "tasavertaisen yhteistyön" liikettä.


title: Osallisuustalous

text: Albert ja Hahnel painottavat, että osallisuustalous tarjoaa vaihtoehdon nykyjärjestelmälle vain talouden alueella, ja että se tarvitsee lisäksi uudenlaisia järjestelyjä niin politiikan kuin kulttuurinkin saralla.


title: Osallisuustalous

text: Politiikan tutkimuksen professori Stephen Shalomin kehittämä päätöksentekomalli, osallistava valtiomuoto, on selkein kiinteästi osallisuustalouteen linkittyvä mallinnus osallisuuden tasa-arvoon tähtäävästä päätöksenteosta, jonka keskeinen mekanismi on päätösvallan jakautuminen rakenteellisesti suhteessa sen mukaan, miten paljon päätös kuhunkin vaikuttaa.


title: Merja Hirvisaari

text: Merja Hirvisaari on suomalainen kirjailija ja astrologi. Hän on valmistunut HSO-sihteeriksi Helsingin Sihteeriopistosta 1983 ja opiskellut sen jälkeen Tampereen yliopiston täydennyskoulutuksessa sisällöntuotantoa. Hirvisaari toimi yli 10 vuoden ajan MTV3 Mediassa kaupallisten naisille suunnattujen verkkopalveluiden tuottajana. Nykyisin hän toimii markkinointiviestinnän yksityisyrittäjänä, ja on vuodesta 2015 alkaen toiminut mm. Hämeen Paikallismedia Oy:ssä Keski-Häme ja Hämeenkulma (entinen Etelä-Hämeen Lehti) paikallislehtien uutistuottajana.


title: Merja Hirvisaari

text: Hirvisaari harjoittaa myös omien kirjojensa teemojen ympärille rakennettujen lahjatuotteiden markkinointia ja valmistusta, sublimaatio- ja kuvalaboratoriotuotteiden maahantuontia sekä valokuvista tehtyjen lahjatuotteiden verkkokauppaa.


title: Merja Hirvisaari

text: Merja Hirvisaari perehtyy kirjoissaan erilaisiin tapoihin löytää sisäinen tasapaino ja ymmärrys itseä kohtaan. Ensimmäinen kirja teki sen astrologian keinoin, toinen käsitteli unia. Kolmannessa Hirvisaari herättelee jumalattaria.


title: Merja Hirvisaari

text: Merja Hirvisaari on myös tunnettu astrologi. Hän laatii säännöllisesti astrologiaa käsitteleviä artikkeleita ja horoskooppeja suomalaisiin aikakauslehtiin. Merja Hirvisaaren puoliso on entinen kansanedustaja James Hirvisaari.


title: Prosessikirjoittaminen

text: Prosessikirjoittaminen tarkoittaa kirjoittamisen tarkastelua tekemisen – prosessin – eikä niinkään lopputuloksen näkökulmasta. Ero syntyy siitä, että tavallisesti kirjoittamista arvioidaan ja muutenkin tarkastellaan nimenomaan konkreettisen lopputuloksen eli syntyneen tekstin perusteella.


title: Prosessikirjoittaminen

text: Prosessikirjoittaminen on kirjoittamisen opetus- ja tukimenetelmä, jota sovelletaan muun muassa eri koulutusmuodoissa alakoulusta ammatilliseen ja korkeakoulutukseen asti. Sen tarkoituksena on, että teksti kehittyy kirjoittamisen aikana vaiheittain ja kirjoittaja hyödyntää palautetta, jonka antaminen ja käsitteleminen otetaan aktiivisesti huomioon kirjoittamisen järjestelyissä. Väljästi tulkiten myös tieteellistä seminaarityöskentelyä voidaan pitää prosessikirjoittamisen periaatteiden sovelluksena.


title: Prosessikirjoittaminen

text: Prosessikirjoittamisen on todettu auttavan hyvin eritasoisia kirjoittajia antamalla välitavoitteita ja palautetta. Myös lahjakkaat, voimakkaasti itsekriittiset kirjoittajat hyötyvät lähestymistavasta oppiessaan, ettei viimeisteltyyn lopputulokseen tarvitse päästä heti.


title: Prosessikirjoittaminen

text: Vaikka prosessikirjoittaminen ei olekaan sidoksissa käytettyyn tekniikkaan, tekstinkäsittelyn ja muiden tietokoneavusteisten kirjoittamiseen liittyvien välineiden, kuten sähköisten sanakirjojen ja käsitekarttaohjelmistojen hyödyntäminen on yleistä nykyaikaisessa prosessikirjoittamisessa.


101 dalmatialaista 2: Pikku Kikero Lontoossa () on suoraan videolla julkaistu jatko-osa Disneyn vuonna 1961 julkaistulle piirroselokuvalle "101 dalmatialaista".


title: 101 dalmatialaista 2: Pikku Kikero Lontoossa

text: Elokuva kertoo Kikero-nimisestä dalmatialaispennusta, jota ei tunnuta huomiotavan muiden pentujen joukossa. Kun perhe muuttaa maalle, Kikero myöhästyy muuttoauton kyydistä. Hän jää Lontooseen tutustumaan Salama-nimiseen televisiotähtikoiraan. Kikerokin haluaisi olla kaikista paras, niin kuin Salama televisioseikkailuissa, vaikka Kikero ei tiedä, että Salama vain tekee työtään.


title: Tiina Lillak

text: Ilse Kristiina ”Tiina” Lillak (s. 15. huhtikuuta 1961 Helsinki) on suomalainen uransa päättänyt keihäänheittäjä, olympiamitalisti ja maailmanmestari. Lillak heitti keihäänheiton Suomen-ennätyksen 11 kertaa.


title: Tiina Lillak

text: Lillak oli 1980-luvun alusta sen puoleenväliin saakka maailman parhaita naiskeihäänheittäjiä. Hänestä alkoi suomalaisen naiskeihäänheiton arvokisamenestys.


title: Tiina Lillak

text: 29. heinäkuuta 1982 Lillak heitti Helsingissä uuden maailmanennätyksen 72,40. Tuloksen rikkoi kuitenkin saman vuoden syyskuussa kreikkalainen Sofia Sakorafa (74,20). Saman vuoden EM-kisoissa Lillak jäi neljänneksi.


title: Tiina Lillak

text: Seuraavana vuonna Lillak oli maailmantilaston ykkönen: hän otti maailmanennätyksen uudelleen haltuunsa heittämällä Tampereella 13. kesäkuuta 1983 tuloksen 74,76. Tämä säilyi Suomen ennätyksenä ja alle 23-vuotiaiden maailmanennätyksenä vuoteen 1999 asti, jolloin keihäsmallia muutettiin. Maailmanennätyksenä se säilyi kesäkuuhun 1985. Helsingin MM-kisoissa vuonna 1983 Lillak heitti kotiyleisön edessä viimeisellä heitollaan voittotuloksen 70,82. Kauden aikana hän ei hävinnyt yhtään kilpailua ja heitti 16 kisassa yli 70 metriä.


title: Tiina Lillak

text: Seuraavan vuoden olympialaisissa Los Angelesissa 1984 Lillak voitti hopeaa, vaikka takana oli vaikea kausi: ennen elokuun kisoja Lillak oli pystynyt osallistumaan ainoastaan kolmeen kilpailuun (kaikki toukokuussa). Seuraavat arvokisat EM-kisat kesällä 1986 toivat neljännen tilan. Kesän 1987 MM-kisoissa oli tuloksena rikkonaisen kauden jälkeen kuudes tila.


title: Tiina Lillak

text: Soulin olympialaisissa 1988 Lillak ei selviytynyt karsinnasta, ja seuraavana vuonna 1989 hän heitti ainoastaan viisi kilpailua. Vuonna 1990 Lillak voitti viimeisen Suomen-mestaruuteensa. Kesän EM-kisoissa Splitissä Lillak oli kymmenes.


title: Tiina Lillak

text: Tokion MM-kisoissa 1991 toistui Soulin kohtalo: Lillak ei päässyt karsinnasta läpi. Kausi oli muutenkin vaikea, eikä Lillak heittänyt kertaakaan yli 62 metriä. Tiina Lillak lopetti kilpauransa kesällä 1992.


title: Tiina Lillak

text: Urheilu-uransa jälkeen Lillak on toiminut yksityisenä elinkeinonharjoittajana (hierojana).


title: Tiina Lillak

text: Tiina Lillak on isänsä puolelta virolaista syntyperää. Hänen isänsä Ivar Lillak syntyi Virossa; isänisä Verner Lillak oli moottoriurheilija, isänäiti Ilse Lauba 1920-luvulla Viron parhaita uimareita.


title: Geri Halliwell

text: Geraldine Estelle ”Geri” Horner ent. Halliwell (s. 6. elokuuta 1972) on englantilainen poplaulaja. Hän nousi kuuluisuuteen 1990-luvulla Spice Girls -yhtyeen jäsenenä. Hänen lempinimensä yhtyeessä oli "Ginger Spice".


title: Geri Halliwell

text: Halliwell syntyi ja kasvoi Watfordissa, Hertfordshiren kreivikunnassa Itä-Englannissa. Hänen isänsä on englantilais-ruotsalainen ja äiti espanjalainen. Hän oli Gerin nuoruudessa Jehovan todistaja. Gerillä on vanhemmat sisarukset, Natalie ja Max, sekä sisaruspuolet, Karen ja Paul.


title: Geri Halliwell

text: Halliwellilla on kaksi lasta. 14. toukokuuta 2006 syntynyt tytär Bluebell Madonna. Tyttären isä on Halliwellin entinen poikaystävä Sacha Gervasi. 21. tammikuuta 2017 syntynyt poika Montague George Hector yhdessä Christian Hornerin kanssa.


title: Geri Halliwell

text: Geri näytteli myös elokuvassa "" pienen osan Karen Cheliosina.


title: Geri Halliwell

text: Ennen musiikkiuran aloittamista Halliwell työskenteli muun muassa tanssijana mallorcalaisissa klubeissa, mallina sekä juontajana turkkilaisessa "Let's Make A Deal" -ohjelmassa.


title: Geri Halliwell

text: Geri Halliwell jätti Spice Girls -yhtyeen 30. toukokuuta 1998 Helsingin-konsertin jälkeen aloittaakseen soolouran. Samoihin aikoihin huhuttiin yhtyeen sisäisistä erimielisyyksistä.


title: Geri Halliwell

text: Halliwell on myös tunnettu hyväntekeväisyystyöstään muun muassa rintasyövän ehkäisemiseksi. Vuonna 1998 Halliwell nimitettiin YK:n hyväntahdonlähettilääksi taistelemaan turvaseksin puolesta.


title: Geri Halliwell

text: Vuonna 1999 Halliwell julkaisi ensimmäisen sooloalbuminsa, joka sisälsi muun muassa hänen ensimmäisen soolosinglensä, "Look at Me". Se singahti kakkoseksi häviten Boyzonelle ainoastaan 700 kappaleella. Ensimmäinen listaykkönen oli "Mi Chico Latino" ja sitä seurasi "Lift Me Up", jolla Halliwell voitti myös entisen yhtyekaverinsa, Emma Buntonin. Seuraava listaykkönen, joka vei Halliwellia ylöspäin, oli "Bag It Up". Kaikki singlet Schizophonic-albumilta ovat myyneet maailmanlaajuisesti kolme miljoonaa kappaletta.


title: Geri Halliwell

text: "Look at Me" pääsi soittolistoille Yhdysvalloissa vuonna 1999. Schizophonic debytoi Billboard 200 -listalla sijalla 24 ennen kuin putosi listoilta seuraavassa kuussa. Levy myi kultaa 500 000 kappaleella.


title: Geri Halliwell

text: Halliwell on seurustellut muun muassa Chris Evansin (brittiläinen radiopersoona) sekä laulaja Robbie Williamsin kanssa. On uumoiltu, että nämä suhteet olisivat vain mediatemppuja, sillä seurustelut ovat olleet kuumimmillaan juuri Halliwellin singlejulkaisujen aikoihin.


title: Geri Halliwell

text: Vuonna 2001 Geri Halliwell nousi listoille Kanadassa ja Euroopassa levyllään "Scream If You Wanna Go Faster". Levy sisälsi myös Englannin listaykkösen, cover-version Weather Girlsin vuonna 1982 tekemästä kappaleesta "It's Raining Men". Kappale on myös "Bridget Jonesin päiväkirjojen" elokuvaversiossa ja "Dance Dance Revolution 7thMIX" -videopelissä. "It's Raining Men" lisättiin kakkoslevylle vasta viime minuuteilla; toinen kappale, "Feels Like Sex", oli jo päätetty ensimmäiseksi singleksi tulevalta levyltä. Levy sisältää listalla olleita hittejä kuten "Scream If You Wanna Go Faster" (sijalla 8) ja "Calling" (sijalla 7).


title: Geri Halliwell

text: Vuonna 2004 Geri Halliwell palasi musiikkibisnekseen kolmannella albumilla ja uudella singlellä "Ride It", joka päätyi listoilla sijalle neljä, mutta jota ei juurikaan markkinoitu Isoa-Britanniaa kauempana. Toinen single, "Desire", päätyi listoilla sijalle 22. Halliwelliä voidaan pitää yhtenä menestyneimmistä Spice Girlsin jäsenistä.


title: Geri Halliwell

text: Halliwell on myös yrittänyt käyttää lahjojaan Yhdysvaltain televisiossa entisen managerinsa (Spice Girls -ajoilta) Simon Fullerin johdolla. Geri on muun muassa esiintynyt yhdessä Sinkkuelämää-sarjan jaksossa ja tehnyt elokuvan "Fat Slags".


title: Geri Halliwell

text: Halliwell on myös julkaissut kaksi hyvin myynyttä omaelämäkertaa vuosina 1999 ja 2001. Kirjat kertovat hänen elämästään aina Spice Girls -aikoihin asti ja myöhemmin vaikeasta erosta pitkäaikaisesta poikaystävästä Mike Jonesista. Halliwell on julkaissut myös kaksi joogavideota, jotka ovat myyneet erittäin hyvin.


title: Geri Halliwell

text: Vuodesta 2003 Halliwell on ollut yhteydessä muihin Spice Girlsin jäseniin, ja julkisuudessa on aavisteltu mahdollisen comebackin olevan tiedossa. Yhtyeen oli tarkoitus esiintyä Hyde Parkissa Live 8 -konsertin yhteydessä, mutta Melanie B:n työkiireiden vuoksi näin ei tapahtunut.


title: Geri Halliwell

text: Halliwellilla on tytär joka on syntynyt toukokuussa 2006, nimeltään Bluebell Madonna. Hänen isänsä on Sasha Gervasi. Halliwell on seurustellut Red Bull Racingin tallipäällikön Christian Hornerin kanssa helmikuussa 2014 lähtien. Halliwell ja Horner menivät naimisiin toukokuussa 2015. Halliwell kertoi Instagram-sivullaan 10.10.2016 odottavansa parin ensimmäistä yhteistä lasta. Lapsi syntyi tammikuussa 2017.


title: Goldwasser-Micali

text: Goldwasser-Micali kryptosysteemi (GM) on epäsymmetrinen julkisen avaimen salaamisalgoritmi, jonka ovat kehittäneet Shafi Goldwasser ja Silvio Micali vuonna 1982. GM oli ensimmäinen satunnaistava (probabilistinen) julkisen avaimen salakirjoitusjärjestelmä, joka on kryptografisten standardioletusten ollessa voimassa todistettavasti turvallinen. Se ei kuitenkaan ole tehokas kryptosysteemi, koska salakielinen viesti voi olla alkuperäistä viestiä satoja kertoja pitempi. Todistaakseen kryptosysteemin turvallisuusominaisuudet Goldwasser ja Micali esittelivät laajaan käyttöön levinneen semanttisen turvallisuuden käsitteen.


title: Goldwasser-Micali

text:
GM salakirjoitusjärjestelmä on semanttisesti turvallinen olettaen, että ns. neliönjäännösprobleema on ratkeamaton modulo yhdistetty luku formula_1, missä formula_2 ja formula_3
ovat suuria alkulukuja. Olettamuksen mukaan annetuilla formula_4 on hyvin vaikeata määrätä, onko jokin luku formula_5 neliönjäännös modulo formula_6 (ts. onko olemassa sellaista lukua formula_7, että formula_8 mod formula_6), kun Jacobin symboli luvulle formula_5 saa arvon +1. Neliönjäännösprobleema on helppo ratkaista, kun luvun formula_6 tekijöihinjako tunnetaan. Toisaalta uusia neliönjäännöksiä pystyy kuka tahansa tuottamaan vaikka ei tuntisi tätä tekijöihinjakoa. GM-salakirjoitusjärjestelmä hyödyntää tätä epäsymmetriaa salakirjoittamalla tietyn selväkielisen viestin joko jonoksi neliönjäännöksiä tai epäneliöitä modulo formula_6, joilla kaikilla Jacobin symboli saa arvon +1. Viestin vastaanottaja käyttää tuntemaansa luvun formula_6 tekijöihinjakoa salaisena avaimenaan ja desiferoi viestin testaamalla, ovatko vastaanotetun salakieliviestin luvut neliöitä vai epäneliöitä.


title: Goldwasser-Micali

text: Koska Goldwasser-Micali korvaa jokaisen selväkielisen koodin bitin suuruusluokkaa formula_14 olevalla luvulla, GM salaus johtaa koodin oleelliseen laajentumiseen. Tekijöihinjakoon perustuvien hyökkäysten estämiseksi suositellaan nimittäin, että luku formula_6 olisi useiden satojen bittien mittainen. Siten järjestelmä epäkäytännöllisenä palvelee lähinnä teoreettista tutkimusta. Käytännön sovellutuksia varten on myöhemmin kehitetty tehokkaampia todistettavasti turvallisia salakirjoitusjärjestelmiä. Esimerkki tällaisesta järjestelmästä on Elgamal-järjestelmä.


title: Goldwasser-Micali

text: Koska salauksessa käytetään satunnaistavaa algoritmia, sama selväkieliteksti tuottaa yleensä erilaisia salakieliviestejä joka salauskerralla. Tästä on järjestelmän turvallisuuden kannalta merkittävää etua, sillä se estää sen, että viestien sisältöä voitaisiin arvata vertailemalla salakieliviestejä aikaisemmin tunnettuihin.


title: Goldwasser-Micali

text: Goldwasser-Micali koostuu kolmesta algoritmista:


title: Goldwasser-Micali

text: Järjestelmä perustuu siihen, että pystytään päättelemään, onko annettu luku formula_5 neliönjäännös mod formula_6, kun luvun formula_6 tekijöihinjako formula_19 tunnetaan. Jos nimittäin formula_20 (mod formula_2) ja formula_22 (mod formula_3), niin formula_5 on neliönjäännös modulo formula_6, muussa tapauksessa kysymyksessä on epäneliö.


title: Goldwasser-Micali

text: GM-järjestelmän moduuliluku generoidaan samalla tavalla kuin RSA-järjestelmässä.Julkinen avain muodostuu lukuparista formula_36. Salaisen avaimen muodostaa puolestaan tekijöihinjako formula_37.


title: Goldwasser-Micali

text: Oletetaan, että Roope haluaa lähettää Liisalle viestin "m":Roope lähettää Liisalle salakielisen viestin formula_45.


title: Goldwasser-Micali

text: Liisa vastaanottaa salakieliviestin formula_46. Hän pystyy palauttamaan viestin formula_38 seuraavalla tavalla:Liisa saa näin selville selväkieliviestin formula_53.


title: Napalävistys

text: Napalävistys on navan ylä- tai alapuolen kielekkeeseen tehtävä lävistys. Tavallisimmin napa lävistetään sen yläosassa olevasta ihokielekkeestä, mutta lävistys navan ala- tai sivuosissa on myös mahdollinen. Varsinaista napaa ei voi lävistää, ellei se ole erittäin ulkoneva.